Sheila Elorzak 2022ra arte luzatu du kontratua | SD Eibar - Web Oficial\nSheila Elorzak 2022ra arte luzatu du kontratua\nEmakumezkoen taldeko kapitainak bi urtez berritu du kontratua klubarekin\nSheila Elorzak armagina izaten jarraituko du beste bi urtez. Emakumezkoen taldeko kapitainak kontratua berritzeko akordioa sinatu du klubarekin 2022 urtera arte. Hala, taldea zelai barrutik gidatzen segiko du Liga Iberdrolan.\nArrigorriakoak Ligako neurketa guztiak jokatu ditu, 22. Horietatik, 20 hasieratik eta 2 aulkitik aterata. Horrez gain, bi gol eskuratu ditu eta zelai erdian jokalari aldaezina bihurtu da Iker Dorronsororentzat.\nKlubeko kominikabideei egindako adierazpenetan, erdilaria “pozik” azaldu da beste bi urtez jarraitzegatik. “Oso eskertuta nago klubarekin eskaini didan konfiantzagatik, baita datorren urtean nire ametsan den Liga Iberdrolan jokatzeko aukera emateagatik”.\nElorzaren esanetan, datorren denboraldia “ez da erronka samurra izango”. “Kategoria oso exigente da. Baina argi dugu nortzuk garen eta zer eskaini dezakegun. Lan handia egingo dugu benetako Eibarren zein den erakusteko”.\nHorretarako, kapitainak azpimarratu du “garrantzitsua izango dela egunerokoaz eta taldekideez gozatzea. Entranemendu zein partida bakoitzean dena ematea eta beste urte batez Lehen Mailan jarraitzeko helburua betetzea”.


Etorkizuna ikergaitza da, eta haren mehatxuak ere - Zientzia Kaiera\nCOVID19 · Dibulgazioa · Kolaborazioak\n1971n, Estatu Batuetako presidente hautatu zutenetik bi urtera, Richard Nixonek minbizia deuseztatzea helburu zuen legea sinatu zuen, National Cancer Act. Nahiz eta legeak ez zuen jasotzen hitzez-hitz, “minbiziaren aurkako gerra” esamoldea asko erabili zen jardueren-plan federala izendatzeko. Beste neurri batzuekin batera, 1.500 milioi dolar bideratu ziren planera eta Nixonek minbizia “garaituko zutela” agindu zuen.\n1. irudia: Richard Nixon presidentea 1971ko abenduaren 23an National Cancer Act lege federala sinatzen. 1970. urtean AEBko heriotzen bigarren kausa minbizia izan zen eta lege honek minbiziaren aurkako ahalegin nazionala eraginkortasun handiagoz bideratzea zuen helburu. (Argazkia: National Cancer Institute)\nOrain, beste gobernu batzuk, Espainiakoak barne, “gerra” deklaratu diote beste gaixotasun bati, SARS-CoV-2 koronabirusak eragindakoari. Pandemiaren hedapenari eusteko ezarritako neurriez gain, jarduera-planek politika zientifikoko jardunbideak dituzte eta baliabide ekonomiko ugariren injekzioa, koronabirusari buruzko ikerketak egin eta gaixotasuna “menderatzeko” tratamenduak lortzeko.\nPandemia sortzen ari den horrenbesteko kezka, min eta ziurgabetasunaren erdian, badirudi agintariek eta iritzi-preskriptoreek zientzian jarri dutela konfiantza, belaunaldiek aurre egin beharreko erronkarik itzelena konpontzeko tresna gisa. Izan ere, badirudi sakon sartu dela duela bi aste esaten genuen hura: bakarrik ezagutzak gainditu ahal izango du pandemia.\nHala ere, zuhur jokatzea komeni da. Duela egun batzuk, martxoaren 27an, Science aldizkariak editorial bat argitaratu zuen ohartaraziz arriskutsua zela zientziari gehiegi eskatzea edo, baita, komunitate zientifikoak berak behar baino itxaropen gehiago sortzea. Horretarako editorialak GIBaren kasua erabiltzen zuen: birologian, epidemiologian eta farmako berrien garapenean hainbat hamarkadako ahalegina beharrezkoa izan zen emaitzak lortzen hasteko. Eta egia bada ere HIESa gaixotasun kroniko bihurtu dela aspalditik, soilik orain, lau hamarkada geroago, hasi dira gaixo batzuk sendatzen.\n2. irudia: National Cancer Act legeak 50 urte beteko ditu aurten eta oraindik ez dugu minbizia “garaitu”. (Argazkia: Louis Reed / Unsplash)\nAntzerako zerbait esan daiteke minbiziari buruzko ikerketen eta hauen emaitzen inguruan. Gaur egun, gehiago dakigu izendapen horren baitan dauden gaixotasunetan parte hartzen duten prozesuei buruz eta, 1971tik hona, aurrerapenak egin dira arrisku-faktoreen, tratamenduen eta zenbait motatako pronostikoen ezagutzari dagokionez. Baina asko sendaezinak dira oraindik eta heriotza-tasa apur bat baino ez da jaitsi ordutik. Gerra-metafora berreskuratuz, minbizia “garaitu” gabe dago oraindik.\n“Gerra” horien kontradibidea Manhattan proiektua da -hau bai, belikoa-, bonba atomikoaren ekoizpenean bukatu zuenak. Komunitate zientifikoak behar bezala ezagutzen zituen atomoaren egitura eta materiaren izaera. Eta horri esker, gizateriak sortu duen armarik hilgarriena izan zuten estatubatuarrek, denbora errekorrean.\nGarrantzitsua da, jakina, baliabideak erabiltzea koronabirusa eta, oro har, epidemiak ikertzeko. Baina aurrekotik atera daitekeen ondorioak harago eraman behar gaitu.\nEz dakigu zer ekarriko digun etorkizunak. Egia bada ere gerta daitezkeen arrisku batzuk lar probableak direla, hauek alde batera uzteko, badira beste batzuk guztiz aurresanezinak direla. Halaber, ez dakigu zein gaitan edo arlotan sortu beharko dugun ezagutza etorkizun hurbilean. Era berean, ez ditugu kontuan hartzen oraingo arazo batzuen azpian dauden funtsezko alderdiak, minbiziaren historiak agerian uzten duen bezala. Horregatik, estrategiarik baliagarriena da ahalegina handitzea eta dibertsifikatzea, hainbat alorretan ereinez, gaur ez baitakigu zer beharko dugun bihar.\nGarrantzitsua da arlo askotako ezagutzak biltzea, izan ere, zenbat eta gehiago jakin orduan eta hobeto hornituak egongo gara, pandemia moduan edo beste edozein izaeratan, gizateriak espero dituen erronkei aurre egiteko.\nArgitalpen-data: 2020/03/30 · Atala: COVID19, Dibulgazioa, Kolaborazioak\nAmaia Portugal Londresko Minbiziaren Ikerketa Institutuak test berri bat garatu du. Bularrean tumorea izan duten eta dagoeneko sendagiria jaso duten […]\nGorka Larrinaga: “Minbizia ekosistema bat bezala ikusi beharko genuke” #Zientzialari (125)\nMinbiziaren biomarkatzaileak lagungarriak dira minbizia motak hobeto sailkatzeko, tratamendu pronostikoa ona edo txarra den jakiteko eta, kasu batzuetan, tratamendu berriak […]\nHaragi gorria jatearen eta kolon distaleko minbiziaren artean lotura aurkitu dute emakumeengan\nKolon distaleko minbizia izateko arrisku txikiagoa dute haragi gorririk gabeko dieta egiten duten emakumeek, ikerketa baten arabera. Ohiko dieta ereduen […]\nCovid-19aren txertoa, lorpen zientifiko handiena – Zientzia Kaiera\n[…] hori ez zen, berez, arrakastaren bermea. Izan ere, 1971n Estatu Batuetan orduan presidentea zen Richard Nixonek National Cancer Act legea sinatu zuen. Lege horren bidez, minbizia desagerrarazi nahi zuen, eta hori lortzeko gaur egungo 10 000 milioi […]


Paki eta Maritxu –\nArratsaldez bildu dira hirurak kafea hartzeko, terraza hotz batean. Aspaldi dira lagunak, irakasle-ikasketak elkarrekin egin zituztenetik. Koronakrisiaren inguruan kontu-kontari jardun dute, lana nekezagoa da denentzat eta haiek gehiago somatzen dute, urteen ajeak nabarmenagoak baitira. Baina beste zerbaitek kezkatzen ditu: aurten 59 urte beteko dituzte eta, ustez, 60 urterekin jubilatzeko aukera izan beharko lukete. Hori, ordea, ez da posible izanen.\nNekanek lasai egon beharko luke, funtzionarioa baita, baina ordutegi murrizketak maiz hartu zituen seme-alabak zaintzeko, eta orain konturatu da horrek jaitsi diola jubilaziorako kotizazio oinarria, eta nahiz eta 23 urterekin lanean hasi, ez dela iritsiko eskatzen diren 35 urte kotizatuak izatera eta, beraz, 60 urtetik aurrera lanean segitu beharko duela. Senar ohiak, aldiz, urte guztiak % 100 kotizaturik dauzka, eta ez du arazorik edukiko dagokion adinean jubilatzeko.\nPaki Iruñeko udal ikastola batean hasi zen lanean, eta gero Udaleko funtzionario bihurtu zen. Baina ikastola horiek Nafarroako Gobernuko ikastetxeen sare publikoan sartu zirenean, langileak funtzionarizatu egin ziren, Gizarte Segurantzaren Araubide Orokorrean hain zuzen ere, eta ez Klase Pasiboetan, gainerako irakasle funtzionarioak bezala. Hori dela eta, 2012-2017 tartean 60 urterekin ezin izan ziren jubilatu eta, geroztik, 2018ko aurrekontu orokorren emendakin bati esker bai, baina aukera hori 2022an desagertuko da, berak 60 urte betezen dituenean, 36 urte kotizatuak izanik ere, 67 urterekin jubilatu beharko du.\nMaritxu ikastetxe publikoetan aritu da beti, baina kontratatua. Oposizio askotxo egin du, gehienak gainditu, inoiz funtzionario bihurtzea lortu gabe. Gainera, minbizia pasatu zuen orain dela 8 urte, eta horrek dexente urritu zion buruz ikasteko gaitasuna. Azken oposizioak okerrago atera zaizkio, eta indarrean dagoen kontratazio zerrenden sistema bidegabea pairatzen ari da. Hondarreko urte hauetan ordezkapenak besterik ez ditu egin eta horrekin gutxiago kotizatu du; hortaz, gaitza zaio erretiroko bidea.\nBestalde, esan dute ez dela betetzen 2018an sinatutako ituna; adibidez, oraindik ez zaie lanaldi osoaren herena murriztu 60 urteko irakasleei. Horrek ekarriko luke ikastetxean egon beharrik ez izatea (heren horretan) eta jardunaldia arinagoa gertatzea. Bidenabar, hezkuntza pribatuko irakasleek 61 urtetik aurrera duten lanaldi-murrizketak publikoan ere izan beharko lirateke, are gehiago kontuan hartuta Hezkuntza Departamentuak ordaintzen dituela.\nLankide gehienek ez dakizkite horiek denak. Ikusten dute momentuz irakasle askotxo jubilatzen direla 60 urterekin, baina ez dira ohartzen 2011tik geroko funtzionario guztiek 67 urterekin (edo, agian, 70ekin) erretiratu beharko dutela. Gainera, matrikulazioa jaitsiko da datozen urteetan eta ezin dira jabetu irakasle gazteek izan dezaketen etorkizunaz.\nHotzago abailtzen da ilunabarra. Kafearen azken hurrupa hartu eta musukoa jantzita, elkar agurtu dute batak bestea ukitu gabe, inoiz jubilatuta besarkatuko direlakoan.\nRaúl López Ekai eta Maider Lasa Artieda\nirakasleak, jubilazioa, nafarroa, Paki eta Maritxu\nNafar Gobernuak eta PSN-k dute azken hitza euskarazko haur eskolekiko, beraien esku dago


Mondraberri | Mondraberri Arrasateko Ataria | Orria 313\nDBH4ko gazteek hamargarrenez hartuko dute parte teknologiako txapelketa honetan: Almenetik 4 talde, Gaztelupetik 6, guztira 90 ikasle. Testua eta argazkiak: Arizmendi Ikastola. Gaur izan da FLLko barne txapelketa Arizmendi ikastolan. DBH4ko gazteek hamargarrenez hartuko dute parte teknologiako txapelketa honetan: Almenetik 4 talde, 40...\nAsteburu honetan lehen irteera buruko dute Formigalera, baina parte hartzeko aukera ez dutenek beste hiru aukera izango dituzte hurrengo asteetan. Besaidek eski alpinoa egiteko hainbat irteera antolatu ditu. Asteburu honetan lehen irteera buruko dute Formigalera, baina parte hartzeko aukera ez dutenek...\nAurtengo edizioko leloa 'Bizitzak erdigunean!' da. Testua eta argazkia: Arrasateko Udala. Arrasateko Udaleko Berdintasun sailak Martxoak 8ko XXIII. Kartel Lehiaketa antolatu du. Aurtengo edizioko leloa 'Bizitzak erdigunean!' da. Lanak BAZen entregatu beharko dira, eta hauek aurkezteko epea otsailaren 14an bukatuko da. Irabazleak 450€ko saria...\nIbai-Artek, Ozenki elkarteak eta Udalak antolatu dute kontzertua. Rocka, klasikoa, flamenkoa, jazza eta elektronika eskainiko zaizkie ikus-entzuleei. Oraingoz sarrera batzuk erosteko aukera dago. Bideoa: Strad eta Ibai-Arte / Testua: Ibai-Arte "C̈onfesiones" biran kritika eta publikoaren aldetik arrakasta handia lortu ondoren,...\nGuztira 9 ikastaro, 6 tailer eta bestelako ekimen ugari daude aukeran. Izena emateko epea urtarrilaren 20tik 24ra izango da eta ikastaroetan parte hartuko den jakinarazteko epea urtarrilaren 27tik 31ra. Testua eta argazkia: Arrasateko Udala. Emakumeen Txokoak antolatzen duen Jabetze Eskolak...\nGaur hasi, eta otsail amaiera bitartean egongo da zabalik Mintzalagun egitasmoetan izena emateko aukera. Ikasturte honetan, bigarrenez, euskaltzaleei TÚtik GUra. Ongi etorri Mintzalagunon Mundura salto egiteko gonbidapena luzatzen diegu euskaraz lagunartean, modu eraginkorrean eta giro ezin hobean aritzeko. Izan ere, gaur hasi eta...


Ascensión Mendieta - Deia\njuanjo olasagarre 09.02.2020 | 15:57\nAHAZTEKO gogoratzen dugu. Oximoron bat ematen du, baina, egin horretarako egiten dugu. Hilartitzak jar-tzen ditugu hilobietan hildakoez ahantzi eta bizitzen jarraitzeko, estatuak eraikitzen ditugu herri eta hirietan bataila hura gogoratu, sortu zigun trauma hura ahaztuta bizi ahal izateko. Arazoa sortzen da ez dugunean gogoratu nahi eta, orduan, ezin ahaztu dugu traumak sortutakoa, hildakoek, biktimek, hiltzaileek, sufrikarioak, fantasmek bezala bizi gaituzte.\nArnold Schwarzenegger 2014an Espainiara bisitan etorri zenenean Valle de los Caidosera joan zen bisitan, eta La Sextako berriemaileak barre eskandaluzkoaz eman zuen albistea, errua aktorearena balitz bezala, erreparatu gabe hark ezin duela erabaki Espainiako Erresuman bizi garenok erabaki ezin izan duguna, alegia, Guda Zibilean eta Frankismoan gertaturikoa gogoratu, eta gogoratu ondoren ahaztu. Nazio Batuak desenkusatu egin dira Espainiako Gobernuaren aurrean Gernika koadroa "Errepublikaren aldekoek egindako triskantzen aurreko protesta artistiko" moduan definitzen dutela beren web-en.\nAkatsak akats, ordea, Espainiako Estatuak Franko hil ondoren ezpondetako gorpuak bilatu eta duintasunez ehortzi eta historiaren bertsio bat adostu izan balu, Nazio Batuetako funtzionarioak ez zuen akats larri hori egingo, Schwarzeneggerrek Frankismoaren hilobia bisitatuko ez zuen bezala. Atzerritarrek ezin dute Espainiako Estatuari dagokion lana, alegia, gogoratu, itxi, ahaztu eta ahanzturaren bidez bizi-tzen jarraitu (Gernika herriak egin du pedagogia eta dolu lan hori baina udal batek ez du nahikoa botere estatu oso baten gainean eragiteko).\nEstatuko erakunde eta populazioaren ehuneko handi bati normala iruditzen zaio Timoteo Mendietaren hondakinen identifikazio lanetarako dirua Elogit elektrizisten sindikatu norvegiarrak eta Oroimen Historikoaren Berreskuratzeko erakunde pribatuak pagatu izana. Edo guda eta ondorengo errepresioan hildakoenganako justizia ezartzeko Argentinako epaitegi batera jo beharra, Espainian 1977ko Amnistia dela eta ezin baita halako auzirik ireki. Amnistia, ahanzturarik gabeko gogoratze hotza. Goian bego!


Eztalako futbol zelaiko bide berria prest da eta gaur zabalduko dute | El Diario Vasco\nAlto-debaEztalako futbol zelaiko bide berria prest da eta gaur zabalduko dute\nEztalako futbol zelaiko bide berria prest da eta gaur zabalduko dute\nEztalako futbol zelai barrenean aparkalekutarako geratu den gunea. / ALBERDI\nArgiteria jarri eta aparkalekua moldatu dute, zoladura eta pintatzea falta badira ere\nJOSEBA LEZETA ANTZUOLA. Viernes, 27 julio 2018, 08:21\nErrepide nagusia eta Eztalako futbol zelaia lotuko dituen bide berria gaur zabaltzeko asmoa dute. Udal arduradunei atzo heldu zitzaien obrako enpresaren oharrak hala iragarri zuen. Prest da bide berria kanposantutik gora, argiteriako farolak jarri dituzte bazterretan eta automobilez igo ahal izango da aurrerantzean.\nMartxoan itxi zuten futbol zelaiko aparkalekua ibilgailuentzat. Azken lau hilabeteetan, lanek iraun duten bitartean, ezin izan da erabili eta futbol partidak ikusteko oinez igo dira ikusleak zein jokalariak. Beraz, hurrengo denboraldia hasterako gertu da.\nDagoeneko, futbol zelai barrenean egin dute automobilak laga-tzeko gunea. Bidea bukatzen den lekuan dago, lehengoaren parean gutxi gorabehera, baina erabat laututa, ez aldapan. Hori bai, urbanizatzea falta da, hau da, zoladura jarri eta ibilgailuak ahalik eta ondoen uzten laguntzeko marrak pintatzea. Denbora bat beharko du horrek.\nLa bajada popular de Santanatxo abre hoy las fiestas de Bolu Último día para las votaciones en la exposición de ideas para Monterrón


Izartegik haur eskolen ohiko zerbitzuak eskaintzen ditu, hala nola jantokia eta garbiketa\nIzartegi egonaldi osoko zentroa da, hau da, 7 orduko egonaldikoa, bazkaria eta siesta barne.\nHaurrak 7:30etik 9:30era bitarte sar daitezke, eta familiek 14:45etik 16:30era bitarte jaso behar dituzte. Haurren ordutegia matrikula egiterakoan zehaztu behar da eskolako zuzendariarekin, eta, familiak justifikatutako aldaketarik izan ezean, ikasturte osorako mantentzen da.\nHaurrak bazkal ondoren jasotzeko aukera ere ematen du Eskolak, familiek aldez aurretik hala eskatuz gero eta justifikatutako arrazoiengatik (ordutegi hori ez da egonaldi erdi bezala hartzen), baldin eta zerbitzuak horretarako aukera ematen badu eta Eskolaren antolakuntzari trabarik eragiten ez badio.\nEskolak sukalde propioa du, eta sukaldariak prestatzen ditu pediatrak agindutako menuak, bai egunerokoak bai berezia (dieta, alergia eta intolerantzien kasuak).\nEskolaren berezko zerbitzuez gain, badugu profesionalen lantalde bat (gizarte langilea, administrariak, lantegi-koordinatzailea, pediatra, psikologoa, zuzendari teknikoa, kontularia eta zuzendari kudeatzailea). Lantalde horrek Erakunde Autonomoaren menpe dauden zentro guztiek dituzten behar jakin batzuei erantzuten die, hala bulego nagusitik nola eskolan bertan, eskola batek bertaratzeko eskatuz gero.


Ezagutzen al duzu Lynn Margulis?\nEzagutzen al duzu Lynn Margulis? –\nAskorentzat ezagunak izango dira Galileo, Kepler eta Newton. Agian ez hain ezaguna Giordano Bruno, zientzilari aparta, 1600ean, Erroman, Inkisioaren aginduz sutan asesinatua.\nAskorentzat ezagunak Einstein eta Borh eta fisika kuantikoaren sortzaileak.\nEta askorentzat ezaguna izango da Darwin, eta are ezagunagoak darwinismo soziala, patriarkala, arraziala eta linguistikoa.\nBaina apenas de ezaguna Lynn Margulis, EST (Endosinbiosi Seriatuaren Teoria) teoriaren formulatzailea eta James Lovelock-ekin batera Gaia hipotesiaren sortzailea.\nHala ere, Paco Puchek idatzitako liburuaren (Sinbiosia. Lynn Margulis-en kosmobisioa.) bigarren edizioaren hitzaurrean, Carlos de Castro Carranzak, Valladolideko unibertsitateko fisika eta sistemen dinamikaren irakasleak, esaten du: “Por aquella época yo decía a mis alumnos que Lynn Margulis era nuestro último científico genial (lo pongo en masculino para remarcar que abarco a todos los hombres también). Ahora les pido a mis alumnos que me nombren algún genio de la ciencia (zientzia) y no son capaces. Y les doy la razón. Desaparecida Lynn, ya no nos quedan genios”.\nIzan ere, duela 10 urte, 2011ko azaroaren 22an zendu zen Lynn Margulis. 1938 urtean jaio zen Amerikako Estatu Batuetan. Unibertsitate irakasle izan zen hainbat unibertsitate eta herrialdeetan. 1998 ezkeroztik Masachusetts-eko Unibertsitatean, Amherst-en irakaslea izan zen. USAko Zientzietako Domina Nazionala eman zioten eta hainbat unibertsitateetan (tartean Valentzian eta Barzelonan) doktor honoris kausa izendatu zuten. Baina bere semeak, Dorain Sagan-ek, amaren omenez 2014ean egindako liburuan dioen bezala: “ez zioten merezi zuen Nobel saria eman”. Lynn Margulis-i egindako elkarrizketa batean galdetu zioten: “Zer da sinbiosiaren teoriatik jendeari gustatzen ez zaiona?” Eta hauxe erantzun zuen: “Femeninoa dela, kooperatiboa eta ez lehiakorra”. Amherst-en bizi zela Emily Dickinson poeta handia bizi izandako etxearen ondoan bizi zen. Diotenez, etxeko lanak egiten zegoen bitartean, gogokoa zuen Dickisnen poemak, buruz zekizkienak, ahots goran errezitatzea.\nZein da bada emakume genial honen ekarpena? Hiru puntu aurreratuko ditut:\n1.- Neodarwinismoa hankaz gora jarri zuen. Honela laburbiltzen zuen Margulisek, eta gogoratzeak merezi du: “Bizitzak ez zuen planeta konkistatu gatazken bidez, kooperazioari esker. Bizitza formak biderkatu ziren eta konplexuagoak egiten joan ziren elkarrekin asoziatuz, eta ez elkarri hilez” (Margulis: “Una revolución en la evolución” 2002 Unibertsitat de València. Argitalpenak).\nDarwinengan Inglaterrako kapitalismoak izan zuen eragina bere liburu famatuaren izenburuan agertzen da garbi: “Espezien jatorria hautespen naturalaren bidez, edo existentziaren borrokan arraza hoberenen iraupena”. Kapitalista hoberenak, arraza hoberenak, genero hoberenak, bizitza forma hoberenak (antroposak, noski).\nLynn Margulisen ekarpen handia da bizitzaren aniztasunaren garrantzia azpimarratzea, bizitzak bizitzeko baldintzak sortzean (GAIA) izan zuen garrantzi zentrala azpimarratzea, bizitza simbiosis eta kooperazioz garatzen dela azpimarratzea.\nHorregatik gure gogamenaren bateriak kargatzen dizkigu bizitza duinaren aldekoei, bizitza erdigunean jarri nahi dugunoi, biodibertsitatea eta oreka klimatikoa landu nahi dugunoi, gizakion arrazionalismo harroputza bazertu behar dela sentitzen dugunoi.\n2.- EST teoria. EST Endosinbiosi Seriatuaren Teoria-ren akronomikoa da. Bizitzaren hasieratik (3.000 milioi urte) orain arte eboluzioak hainbat urrats eman ditu Lur planetan. Hainbat jauzi ebolutibo eman ditu. Jauzi horien seriea eta jauzi horietan sinbiosiak izan duen eginkizun zentralaren teoria da.\n***Bizitza lehen bakterioekin hasi zen, molekula oso konplexuen eta birusen arteko sinbiositik. Denbora luzez (milaka milioi urte) bizitza anaerobikoa zen, oxigenoa hilgarria zen lehen bakterioentzat. Bakterioak nukleoarik gabeko zelulak ziren.\n***Bakterioen sinbiositik sortu ziren lehen zelula nukleodunak. Hauetako batzuk gai izan ziren oxigenoa ekoizteko eta oxigeno horretatik bizitzeko. Bizitza aerobikoa martxan jarri zen eta gaur egungo bizitzaren parterik handiena (ez dena) oxigenorik gabe ezin da bizi.\n***Zelula nukleodunen sinbiositik sortu ziren izaki bizi plurizelularrak.\n***Modu berean, sinbiosi bidez, sortu ziren izaki bizidunak, geroz eta konplexuagoak: bakterio nukleoa gabeak, bakterio nukleodunak, honttoak, landareak, arrainak, animaliak (eta hauen artean gu gizakiok, bizitzara iritsitako azken gonbidatuak).\n***Bizidunen erreprodukzioa, sexu bidezkoa edota beste modukoa izan, sinbiosi bidez egiten da. Adibidez, gure geure sorkuntza bera.\n*** Planeta sinbiotiko liburuaren kapitulu baten izena, hain zuzen, hauxe da: “Sinbiosia nonnahi”. Beste kapitulu batean ankaz gora jartzen du bizitzaren sailkapen antropozentrikoa (gizakiak eta gainontzeko forma guztiak), sailkapen animalozentrikoa (animaliak eta landareak), eta eskeintzen du bost erreinuko sailkapena (bakterioak, protoktistas –nukleo duten zelulak–, honttoak, landareak, animaliak). Beste kapitulu baten izenburua da “Sexu Animala”, eta animalien sexualitatea kokatzen du aipaturiko bost erreinuen erreprodukzio moduen (beti indibiduazioa inkorporazioen bidez) panoramaren barnean. Parte baten aipamena egin dut. Badago gehiago. Bizitzaren ibilbide apasionagarri hau, pasioz eta umorez, irmotasun, ikerketez eta zehaztapenez idatzia dago aipatu liburuan.\n3.- Gaia hipotesia. Liburuaren azken kapituluak Gaia du izena. Izan ere Lynn Margulis beste ekarpen izugarria izan zen Hipotesi Gaia-ren formulazioa, James Lovelock-ekin batera egin zuena. Lovwelock hasi zen eta Lynn Margulis-ek eskeini zion hipotesiaren elementu funtsezko bat. Nola esplikatu daiteke Lurraren atmosferan O2-ak duen proportzioa? Oxigeno gutxiagorekin ezingo genuke bizi, oxigeno gehiagorekin dena kiskaliko zen… Nondik sortu da oxigeno hori, eta nola mantendu da milaka milioi urtetan proportzioaren oreka? Hipotesia zen. Bakterio batzuk oxigenoa ekoizten asmatu zuten eta gero horiek beraiek oxigenotik bizitzen ikasi zuten. Hor dago esplikaziorako elementu giltzarri bat.\nGaur egun Gaia Hipotesia zenak jauzi bat eman du. Gaur egun ez da Gaia eztabaidatzen, beraren izaera baizik. Honetaz argi gehiago nahi duenak has daiteke Carlos de Carlos Carranza, Vallolideko irakaslearekin. Honek defendatzen du ez jada Gaia Hipotesia, Gaiaren Teoria Organikoa baizik. Azken honen liburu batek izenburu hau dauka: “GAIA berriro hartuz. James Lovelock eta Lynn Margulisen bizkarren gainean”. Baina azken gogoeta hauek Lynn Margulisen ondorengoak dira.\nBere ekoizpen intelektual (artikuluak eta liburuak) ugaria izan da. Azpimarratuko nuke “Planeta Sinbiotikoa. Eboluzioari buruzko ikuspegi berri bat ” liburua, txundituta utzi ninduelako pandemiaren garaian irakurri nuenean. Eta lagun batzuei entzunda, bere seme Dorian Saganekin batera idatzitako bi liburu: ¿Qué es la vida? eta ¿Qué es el sexo? (Biak Tusquet editores argitaratuak). Bestalde, Paco Pucheren liburuaz gain, Carlos de Castro Carranzak badu liburu bat izenburu honekin: “Gaia berriro hartuz. James Lovelock eta Lynn Margulisen bizkar gainean”.\nAipatu ditudan liburuetatik hiru (“Planeta Sinbiotikoa” — Lynn Margulis, eta “Sinbiosis. Lynn Margulisen kosmobisioa”—Paco Puche) eta orain berriki aipatu dudan Carlos de Castrorena, euskaraz aipatuak izan dira. Izan ere, nire ezagun baten ordenagailuan bait daude euskarara itzuliak, argitaratuak izateko desioz, baina momentuz argitaratu ezinik. Nire ezagun hori prest dago interesatuei emailez bidaltzeko.\nEzagutzen al duzu Lynn Margulis? Ezagutzen al duzu Lynn Margulis? Ezagutzen al duzu Lynn Margulis? Ezagutzen al duzu Lynn Margulis? Ezagutzen al duzu Lynn Margulis?\ndarwinismoa, endonbiosi seriatuaren teoria, est, Ezagutzen al duzu Lynn Margulis?, hipotesia gaia, historia, lynn margulis, sinbiosia, zientzia, zientzialariak\nKritika zinematografikoa: 'Old'\nHondarribiko haurrak eta euskara\n9 pentsamendu “Ezagutzen al duzu Lynn Margulis?”-ri buruz\nXen Pelar 2021-08-07 10:17\nLyn Margulisez Carl Sagan aipatu gabe jardutea marka da! Zure ezjakintasunari leporatu nahiko nioke, baina nago gure garaian sufritzen dugun misandriaren eragina dela. Oso artikulotxo feminista gelditu zaizu, Joseba. Seguru botere morearengandik zirri batzuk lortuko dituzula.\nAlexandre 2021-08-08 10:31\nMargulis anderea emacume maravillosoa iruditu citzaitan bere lanari buruz iracurri nuen lehen momentutic.\nAlexandre 2021-08-08 16:31\nAtomoac ciren elkartu\neta haien artean proteinac\ngorunz eguin çuten\neta hala sorthu cen\ngure salda primigenioa,\nAmalurreco beroaren eta\nAita Ekiren beroaz.\nHala aguertu ciren gure arbasso virusac\neta guero cooperationez bacteriac,\neta guero cooperationez içaiqui handiagoac,\neta guero içaiquien taldeac,\neta hala daroa ondino ere\nVirusen eta molecula complexuen artean cooperationez originatu ciraitequeen bacteriac. Dembora lucez, virusac eta bacteriac ceudequeen Lurra gure astro honetan, gyratzen Ekiaren tornoan.\nBacterien cooperationez içaiqui complexuac originatu ciraitequeen. Horrela cellula bacar batean elkartu ciren içaiqui ezberdinac içaiqui complexuagoac eratuz.\nDarwinec eta beguia dominationean jarri çuten, dominationea maila humanoan justificatzecotz. Margulisec emacume maravilloso harec asco ikassi çuen, eta bere begui proprioequin ikusten çuena açalceari ekin ceraucon, eçarrita cegoen dogmaren acatsa aguerian utziz.\nEvolutionearen guilça ez da nehoiz içan dominationea, adisquidetza eta maithassuna baicic. Evolutionearen motorea maithuna da. Maithuna eta sexua.\nHala evolutionatu ciraitequeen içaiquiac, botaneac eta çooquiac. Eta çooquien artean aguertu cen berce içaiqui bat, dela guiçaquia, non memoria hizcunçan codificatu eta transmititzen hassi çatequeen.\nOndoren memoria campoco supporteetan gordetzen eta transmititzen hassi cen, eta hala garatu cen civiliçationea.\nDominationean sinhesten dute anhitzec, bainan amorea eta adisquidetza da benetazco indar evolutivoa. Dominationearen indarrec itsusia dena eçarcen dute. Amorearen aldeco indarrec edertassuna goresten eta bilhatzen dute. Edertassuna eta ossassuna da vicitzaren motorea. Ederren eta ossassuntsuen arteco cooperationeac ekarri gaitu honat.\nHori demostratu çuen Margulisec biologiatic.\nSegui bedi vicitza ethorquiçunean joanquiçuna eguiten.\nBeherat dominationea, beherat entropia!\nGorat cooperationea, gorat maithassuna, gorat sexua!\nAlexandre 2021-08-08 17:31\nMargulisec aurqueztu çuen axiomac oinharrian ez ceducan bere ideia bat, ceinari atchicqui bait lieçaqueo existitzen liren ala ez cembait characteristica, theoria deductivoetan guerthatzen ohi den beçala. Berac gaitassun theorico bat escuratu çuen lehenagoz, eta ondoren realitatean empiricoqui igarri çuena antholatu çuen theoria empirico batean. Hori eguiterat ausartu cen. Emacume asquea içan cen, eta hori igarcen da argazquietan. Edertassuna eta vicitassuna du eracusten. Maithagarria erabat.\nHorrequin soilqui, theoria deductivoen structura osso bat hancaz gora jarri çuen, berac. Ondino ere, hain aguericoa eta evidentea denez emacume honec postulatu çuena, nola Universitateetan theoria deductivoen botherea hain indartsua den, poliqui poliqui ari dira iracasquinac aldatzen.\nGauça da, behin systema theorico haur enthelega dadinean, ecimbercean analogiaz berce haimbat gauça enthelega daitezqueela, saconeco jauci intellectuala maila ascotan hedatuz, dela Culturan, arteetan, economian, politican, etc.\nHorregatic ez dateque horren eçaguna Margulis anderea. Eçagunagoa da bere senhar Carl Sagan. Carl Saganen personagea eçagutu nuenean, Margulis anderea eta gueroz, enteratu nincenean Margulisen senharra cela, asco phoztu nincen. Seguru naiz ecen elkarri asco maithatu ceraucotela.\nBicote ederra hura!\nFernando Ubillos 2021-08-09 08:01\nLynn Margulisen “Mikrokosmosa” liburua euskaratuta dago.\nGaiak argitaletxeak plazaratu zuen\nMikel Haranburu 2021-08-09 10:45\nDarwinec ez zuen bere teoria ezer demostratzeko formulatu, are gutxiago dominationea justifikatzeko, baizik eta gauzak, hots, izaki bizidunen ugaritzea, ulertzeko (hitz kaxkar pare batez esatekotan).\nEvolutionea ez da helburu bat, eta ez ona eta ez txar; gehienez ere, izakion sorrera, aniztasuna, eta akabera ere izendatzeko kontzeptu bat, ez oso zehatza.\nEvolutionezc ez du motorerik; maithuna eta sexua erreprodukzio teknikak dirateke… eta balio dute, akatsak egonik ere, akatsak asko, gehiegi, ez direlarik.\nDominationea beherat joan ledi, baina entropia, entropia bethi gorat, ezinbestez… Margulisek idatzia da sexua gradienteak desegiteko sistema eraginkor askoa dela… baina gradienteak deseginik… akabo…\nLynn Margulis zientzialari aparta izan zen, bai, eta eskertzekoak haren ekarpen handiak.\nAlexandre 2021-08-09 17:06\nCaixo Haramburu jauna.\nEa ba ez naicen guehiegui galcen eztabaida eder honetan:\nNic Darwinen persona eta bere lana ez nuen ephaitu nahi. Ez dakit berac cer asmo educ ceçaqueen. Bainan bere figura projectu beçala eta bere theoria Britaniar Imperioaren dominatione strategiaren baithan çabaldu ciren. Ez naiz sarcen ohico dichotomia “creationista-evolutionista” horretan. Maila horretan Darwinen lanaren valioa aithorcen dut, prefosta. Ez naiz creationista.\nTheoria horretan specieac jathorri unico batetic bifurcatzen direla consideratzen da. Horren ondorioz, orain dela guti onhartu behar ukan dute adibidez, neandertalen eta guiçaqui modernoen arteco hybridationea, berce bide batzuetatic confirmatu direnean, argui dago. Bainan Margulisen modeloac hori erraiten çuen ADNaren bitartzeco confirmationea baino lehen. Horrec aphurcen du bifurcationea eta selectione naturala mechanismo absolutua beçala, eta erakusten du cooperationez ere evolutionatu dela. Biac aldi berean, oreca batean.\nNere ustez evolutionea conceptu osso importantea da. Aldaqueta da. Nere ustez, ikuspegui anthropocentrico batetic, ba da evolutione bat bacterietatic mammipheroenganaino, ceinac momentu batean guiçaquiarequin berce jauci bat eman çuen, suaren controla hartu cenean, eta haren ondorioz communitateen artean hizcunçac. Ordutic aurrerat berheiztuac dirade animmali logodunac eta alogoac. Hori salto evolutivo nagusia dateque, aguian orain arte Intelligencia Artificialarequin. Eta bai, hautespen natural bat dago, bainan ez dominationean soilqui oinharritua, baita cooperationean eta symbiosian ere.\nMargulisec escaincen du modelo theorico bat gauça ascoren evolutionea modu ez mechanicista batean ulercecotz. Hor berac hasieratic cocatzen du thoqui importante batean sexua. Landareen artean loreac eta cer dira sexu organoac baicic? Orain sexuen arteco ezberdinça ukatzen da, bainan realitate biologicoa da. Sexua da specie baten baithan bi ereduen artean elkartu eta memoria transmititzeco mechanismo naturala. Horri lothua dago edertassuna eta ossassuna, loreac, fruta, alua, çaquila, etc. Symbiosi mechanismo osso importantea da. Analogia bat eguinez, economian ezberdinen arteco commercioa cer da sexua baino? Batzutan nahita symbiosiaz eta gogoz, baina çorigaitzen guehieguitan bortchaz eta dominationez.\nHonetan entropia conceptu clave bat date. Systema vicidunac, biologiac ikercen dituenac, eguiten dutena da energia eta informationea etengabe accumulatu hurrengo belhaunaldi bati transmititzecotz, beraz, viciaren funcezco eçaugarria dateque entropiaren contraco corronteac direla. Entropia materia ez viciaren eçaugarria da. Nombaitetic çurgatzen da energia hori eta finean enegia galcen dela, campoco maila batean, ados, bainan vicitzaren ikuspeguitic dynamica bethi da entropiaren aurca. Eta informationea aguertu cenetic, eta transmititzen ahal denetic, honequin ere nere çalançac daduzcat.\nGradienteac, onhartu behar drauçut ez dudala conceptu hura erabilceco gaitassunic. Beguiratuco dut cer diren.\nAlexandre 2021-08-10 15:28\nGaizqui ulertu ez badut, gradientea mathematicaco conceptu bat da ceinarequin adiarazten den campo batean accumulatzen den informatione-”massa”, cein noranzoetan eta norabideetan emaiten den.\nIkussi dut haimbat alhorretan erabilcen dela conceptu haur. Bainan, berez, hitzari repparatuz, gradiente erranen nuque dela gradua “ematen” duena, edo adiarazten duena. Eta gradua dateque informatione cehatz baten quantitatea systema batean.\nGaztelaniazco Wikipedian aurquitu dut “concentratione-gradientea”, ceinataz erraiten duen ecen “dela magnitude physico-chimico bat cein describatzen bait du cein noranzcoan eta cein proportionean producitzen den aldaquetaric handiena soluto baten concentrationean solutione ez homogeneo batean punctu cehatz baten inguruan”. Hala, “concentratione-gradienteac importanteac dira comprenitzecotz oceanoen dynamica (ceina importantea date Margulisec sustaturico “Gaia” theorian), baterien eta combustible-cellulen fonctionamenduan, eta solutoen potencial chimicoen proprietateetan membrana biologico baten bi aldeetan”.\nErraiten du ere ecen “frecuenciaz biologian deffinitzen ohi dela concentratione-gradientea nondic eta substancien garraioaren notionetic, edo diffusionearen conceptutic”.\nAzquenic, adiaraci nahi cenuqueenaz hurbilago, enfermerianavarra.com portalean aurquitu dut articulo bat, “Vivir la sexualidad en la etapa de la vejez” icenecoa. Horretan paragrapho batean erraiten du: “Fecondationearequin hasten da sexuatione-processua, ceinean joaiten gara ga construitzen emacume eta guiçon guisa, cein finaliçatzen bait da heriotzarequin. Sexua (emacume ala guiçon) posibilitatez betheric dago. Are guehiago, posiblequi ez daitez existi ez guiçonac ezta ere emacumeac erabat “puroac” euren nivel gucietan. Guiçon batec bethi eduquiren ditu elementu, edo gradiente, femeninoac. Berdinetan emacume batec elementu, edo gradiente, masculinoac”.\nUste dut azquen honetan erraiten dutenari refferitzen cintzaion gradienteac aiphatzeracoan. Bai ados, ossotoro nathor çurequin bat, Haramburu jauna. Ez ditzagun gradienteac uca. Realitatea dira argui eta garbi.\nInteressant conceptua gradiente.\nJosu Naberan 2021-08-17 19:02\nNik ulertzen dudanez, gizarte-darwinismoa (“darwnismo soziala”) izan zen Darwinen lan bikaina bide okerrera eraman zuena; baina baita ere, Darwinen teorian bertan, Jauzi Kualitatiboek beti gorantz eta bikainagorantz zeramatelako ustea.\nGradienteena oso garratzitsua dirudi; nik ez dut inoiz ulertu generoaren etena bereizteko muga zehatzak izan daitezkeela.\nEta Zuen hizkera txit ontsa, zinez.


ThyssenKrupp System Engineering-ek zoriondu egin du FAGOR ARRASATE bere planta berriaren inaugurazio ekitaldian - Fagor Arrasate\nThyssenKrupp System Engineering-ek zoriondu egin du FAGOR ARRASATE bere planta berriaren inaugurazio ekitaldian\nFAGOR ARRASATEk trokel handien probetarako 1.600 tn-ko bi Prentsa Hidrauliko instalatu ditu Thussenkruppen planta berrian (Wadern-Lockweilerren)\nThyssenKrupp System Engineeringek ireki duen planta berriaren inaugurazioa irailaren hasieran egin zen Wadern Lockweilerren (Alemania). Lantegi berrian FAGOR ARRASATEk trokel handiak probatzeko bi prentsa hidrauliko instalatu ditu eta gaur egungo teknika berri guztiak dituzte dispositiboetan.\nEtxe alemaniarraren buruek FAGOR ARRASATE zoriondu egin zuten proiektuaren exekuzioan erakutsitako bikaintasunagatik, izan ere, instalazio honek baldintza tekniko guztiak bete baititu, eta baita epeak eta aurreikusitako kalitatea ere.\nThyssenKruppeko goi karguez gain, ekitaldira erakundeetako ordezkariak eta politikoak ere joan ziren. Hala nola: Peter Altmaier (Gai Berezietarako ministroa eta Angela Merkelen gobernuko kantzelergo burua) eta Annegret Kramp-Karrenbauer (Sarreko lurralde-lehendakaria). Sarreko lurraldean ireki da lantegi berri hori eta bi politikari horiek hangoak dira sortzez.\nThyssenerako trokelen probetarako prentsak 4 puntuko beheko kuxin hidraulikoa dute, eta goiko kuxin hidraulikoa organ. Halaber, ebakitze-motelgailuak dituzte eta mahaiaren dimentsioak 5.000 x 2.700 mm-koak dira. Instalazioak, gainera aurreko mahai higigarria du.\nFAGOR ARRASATEko ekipoaren lan onaren beste eredu bat. ZORIONAK!


Munduko euskal dantzariak Euskal Herrian: GAZTEMUNDU — dantzan.eus\nHemen zaude: Hasiera › Albisteak › Munduko euskal dantzariak Euskal Herrian: GAZTEMUNDU\nEusko Jaurlaritzak antolatzen duen GAZTEMUNDU egitarauak aurten munduko Euskal Etxeetako euskal dantzariei Euskal Herrira etortzeko gonbidapena luzatu die. Hamabost egunez, irailaren 7tik 21era, Euskal Herrian bertan dantzak ikusi eta ikasteko parada izango dute.\nIpar eta Hego Amerikako 38 dantzari eta dantza taldeetako arduradun izango ditugu Euskal Herrian 15 egun hauetan. Gehienak Argentinatik datoz (24), Ameriketako Estatu Batuetatik (9), Uruguaitik (2), eta Venezuelatik, Mexikotik eta Txiletik bana. Gazteenak 15 urte ditu eta zaharrenak 52, bataz besteko adina 32 urtekoa da.\nParte-hartzaile gehienek eskarmentu handia dute beraien Euskal Etxeko dantza taldean dantzari, dantza-maisu eta zuzendari lanetan. Euskal Herrian egingo dituzten 15 egun hauetan euskal dantza tradizionalaren alorrean jardungo dute buru-belarri.\nHainbat dantza saio zuzenean ikusteko aukera izango dute: Irailaren 8an, Muskildako Ama Birjinaren egunean Otsagabian izango dira bertako dantza ezagunak ikusten, Irailaren 14an Basauriko Dantza Agerketan izango dira eta bertan Markina-Xemein, Antzuola, Oion, Falces, Donibane Garazi eta Tuterako dantzariak ikusiko dituzte. Irailaren 15ean Miarritzeko Maitaldira joko dute Juan Antonio Urbeltzen azken ikuskizunaren estreinua, Pas de Basque, ikustera, eta Irailaren 20an Azpeitiko Itsasi dantza taldearen 25. urteurreneko Dantzari Egunean izango dira, Azpeitian bertan.\nBaina dantzak ikusteaz gain ikastaro teoriko eta praktikoak jasoko dituzte euskal dantza tradizionaleko hainbat aditu eta dantza maisurekin. Besteak beste ondoko adituekin ikasteko aukera izango dute: Mikel Aranburu Urtasun, Iñaki Irigoien, Angel Murua, Juan Antonio Urbeltz, Claude Iruretagoiena, Iñaki Arregi, Dominika Errekalt “Titika”, Jose Inazio Ansorena, Gasteizko Folklore Akademiako irakasle taldea (Jon Fernandez, Pedro Elosegi, Garikoitz Mendizabal), Sabin Egiguren, Juan Mari Beltran, Joxemiel Bidador, Patxi Laborda, Patxi Larralde...\nDantza eskola trinko eta serioa izango dute beraz 15 egunetan, baina izango dute festarako astirik ere, edo gutxienez jai giroan dantzatzeko aukerarik. Izan ere, Irailaren 9an, Zarauzko Euskal Jaian izango dira erromeria eta dantzarako prest, Irailaren 17an Bilboko Kafe Antzokian Patxi Perez-ekin Dantza Piko izango dute, eta aukera duten guztietan frogatuko dute dantzariak direla.


OJOS DE INHAMBANE (MOZAMBIQUE) - Donostia Mundu Artean\nOJOS DE INHAMBANE (MOZAMBIQUE)\nData: Urriak 13-28\nLekua Arantzazuko Amaren Ospitalea\nElisenda Ponsen argazki erakusketa tokian bertan egiten duten lana ezagutarazteko, eta azaltzeko ebakuntza erraz batek bizia alda diezaiokeela bat-batean pertsona bati eta bere familia eta inguru sozialari.\nMunduko Begiak Fundazioak, egoera larrian dauden herrietako pobreziari loturik agertzen den itsumena saihesteko lan egiten du. Horretarako, kirurgia batzordeak bidaltzen ditu ahalik eta pertsona gehienek ikusmena berreskura dezaten. Gainera, formakuntza eskaintzen die bertako profesionalei, bai gai teknikoetan, bai higiene oftalmologikoan ere.\nBestalde, estatuko eta herrietako agintariak kontzientziatzen saiatzen dira, osasun oftalmologiko planak aurrera atera ditzaten, aurrekontu eta azpiegituraz horniturik.


Finalean da Alaves - - Alea.eus\nFinalean da Alaves\nJon Eskudero 2017-02-09 12:36\nHistorian lehenengo aldiz, Espainiako Kopako finalera sailkatu da Alaves, ondo merezita garaitu baitu Celta. Bartzelona izango dute aurkari gasteiztarrek, ziurrenik, maiatzaren 27an, Madrilen.\nBihotzak gehiegi sufrituta, batek baino gehiagok kendu izango dizkio pare bat urte bizitzari, baina ez da damu izango. Ezta gutxiago ere. Nola, bada! Historian lehenengo aldiz Espainiako Kopako finala jokatuko du eta Alavesek. Latz merezita, gainera. Gorriak eta bi ikusi ditu azken urteotan, Lehen Mailatik urrun, desagertzeko zorian ere egon baita. Non ote dira Pitermanen garai ilun haiek. Ordea, sufrimenduaren ondoren gozamena iritsi ohi dela dio esaera zaharrak. Eta bai, ez du arrazoi faltarik. Mendizorrotzan bildutako jarraitzaileek gozatu galanta hartu dute bart, behintzat. Husnakoak iraun du ia partida osoan, baina 82. minutuan Edgarrek egindako golarekin lehertu da estadioa. Hala, Bartzelonak badu aurkaria maiatzean jokatuko den finalerako: Alaves. Gasteiztarrek ez dute azken hitza esan oraindik.\nIzan ere, sinesgarritasuna eta talde guztien errespetua irabazi du Mauricio Pellegrinoren taldeak. Ondo irabazi ere. Bartzelonari berari gailendu zitzaion liga hasieran, Nou Campen: 1-2. Balentria ederra lortu arren, lainezaren kontuak zirela pentsatuko zuten askok, eta denborarekin behera egingo zuela taldeak. Baina ez. Ligan orekari eutsi diote gasteiztarrek, jaitsiera postuekiko tarte egokiarekin egon dira une oro, eta horrek eman die eskubidea Kopan lehiakor izateko. Gimnastic, Deportivo eta Alcorcon kanporatu ondoren, Celta zuten azkeneko eskailera, eta hura ere nagusitasun osoz garaitu dute. Pentsa, joan-etorrian ez dute golik jaso, urduritasunari eusten asmatu dute, eta behar zen garaian atera dituzte babak eltzetik, gol erabakigarria azken txanpan eginda. Neurri handiko partidetan esperientzia gutxiko jokalariak izanda, txapela kentzeko moduko lana egin dute Pellegrinok eta zuzendaritzak.\nFinalerako saria hain handia eta potoloa izaki, zalantzak baziren Alavesek nola ekingo ote zion neurketari. Entrenatzaile argentinarrak aurrez esana zuen gakoa izango zela kontzentrazioari eustea, eta horretan saiatu dira etxekoak lehen minutuetan. Jokoaren ekimena eraman dute, baina oinarri hartuta atzean ezin zutela hutsik egin. Dena den, erasoari muzin ez diote egin, eta Ibairen eta Toqueroren artean eman dute lehen abisua. Celtari gutxi iraun dio baloiak oinetan. Helburu bat eta bakarra zuen: golik ez hartzea.\nUrduritasuna uxatzen hasi ahala, hori bai, behetik gora egin du Eduardo Berizzoren taldeak. Hamar minutu igaro ondotik, jokoan nagusitzeari ekin dio, eta Iago Aspasek gertu izan du gola, 12. minutuan. Gelditua egin dio Pachecok. Lehen zatiko gol aukera onena izan da. Bi aldeetan igar zitekeen tentsioa, eta detaileak oso ziren garrantzitsu. Jokoan ezin eta, borroka eta lehia baliatu ditu Alavesek partida orekatzeko, eta ez du erabaki txarra hartu. Baloi geldian, besteak beste, arriskua sortu baitu. Ibai Gomezek langa ukituz bidali du baloia kanpora, faltaz, 25. minutuan. Atsedenaldira bitarte ez da zer kontatu handiegirik gertatu.\nHortaz, bigarren zatirako bestelako ikuskizuna espero zen. Emozio, tentsio eta urduritasun handiagoa egonik, erasoan arrisku gehiago hartu beharrean izan dira bi taldeak, eta Alaves askoz hobeto zelairatu da atsedenalditik bueltan. Zaleen animorik eta babesik ez zen falta, eta Celta erabat atzean sartuta egon da lehen minutuetan. Ibaik aukera ona izan du lehenbizi, baita Feddalek ere geroago, baina barkatu egin dute biek. Halere, ikusten zen hori zela bidea, erritmoak etxekoei egiten baitzien mesede.\nAulkian zegoen gola\nGolik ezean, baina, jakina zen finalerako sailkapenik ezin lor zezakeela Alavesek, eta Pellegrinok aulkia mugitzea erabaki du. Ibaik aukera bikaina huts egin du areaz kanpotik 65. minutuan, eta Deyversonek ere barkatu du hurrengo jokaldian. Dena den, Toquerok hartu du aulkirako bidea, Edgarri tokia uzteko, 78. minutuan. Ordura arte Kopan gol gehien egin zuen jokalaria zen Edgar, hiru baitzituen sartuak. Bada, ez du denbora asko iraun laugarrena egiteko. Taldeari finalerako txartela emango zion gol erabakigarria, gainera. Camarasak buruz orraztu, eta aurrelariak ez du barkatu atezainaren aurrean, 82. minutuan.\nZailena eginda zegoen, gertu zen balentria, baina oraindik ia beste ordu laurden falta zuen partidak, luzapena gehituta. Bultza dute zaleek, denbora galdu dute jokalariek, eta guztiek eskutik eskuratu dute azkenean ametsa egia bihurtzea. 96 urteko historian estreinakoz, Kopako finalean izango da Alaves.\nEskutik, finalaren bila\nJon Eskudero 2017 ots 08 Araba\nEspainiako Kopako finalerako sailkatzeko ametsa egia bihurtu nahi du Alavesek gaur, Celta garaituta. Pellegrinok ezinbestekotzat jo du jarraitzaile...


[Erreportajea] Artea letra larriz aiztur eta lehorgailu artean : Oarsoaldeko Hitza\nJes, sortu duen Kontxako muralari argazkia ateratzen, ispilutik. Handik begiratuta hartzen du zentzu osoa lanak.\nLezoko sarreretako batean, Donibane kalekoan, ile apaindegi bat dago, Clash, 1988an sortua. Izenak berak intentzio baten berri ematen du: sormena eta ileen apainketa uztartuko dituen espazioa da. «Pelukeriaren izenean nire musika zaletasunen berri ematen dut. Oso gogoko dut The Clash taldea», zehaztu du Jesus Bernal Jes-ek, espazioaren arduradunak. Horraino dena normal. Lokalera sartzerakoan, ordea, ezkerraldean dagoen muralak arreta pizten du; Kontxako badia da, handi-handian, Jesek egina.\nIle apaindegiko ispilutik begiratuta, eta zehazki ile mozketa egiteko aulkian eserita, lanaren dimentsio osoa ikus daiteke bizkarraren atzetik: horman laua dirudienak, beste traza bat hartzen du, bizitza. «Hor goza daiteke benetan koadroaz, eserita. Inguratu eta jaten zaitu. Begiak zerumugaren parean kokatzen dira, urrun-urrunera begira bezala. Hori magia da», azaldu du. Francisco de Goyaren 3 de mayo en Madrid koadroaren neurri berberak dauzka paretako muralak Jesek zehaztu duenez, 3,60 metro zabal eta 2,40 altu.\nHura egin aurretik, ordea, Kontxako 1.500 bat argazki atera zituen sortzaileak, haietan jasotako informaziotik lokala zeharo eraldatzen duen artelana osatzeko. «Begira, hor Jaizkibelgo lehen torreoia daukat. Badira urte batzuk egin nuela. Mendian jasotako herriekin egin nuen erreplika. Sona handia lortu zuen ere lan horrek»; harro dago Jes lantokiaren atrezzoarekin.\nEgindakoa ez du Lezon soilik utzi nahi. Luxenburgoko Museoak antolatzen duen lehiaketara aurkeztu ditu Kontxako murala, torreoia eta beste koadro bat. Artista berrientzako sariketa da, «Got talent antzekoa». Agiri emate luze baten ondoren, lehiaketarako onartuko ote duten esperoan da lezoarra orain. «Nire zati bat eman dut lehiaketarako. Kontatzeko zerbait dudala uste dut. Horregatik aurkeztu naiz».\nDuen artea zabaldu nahi du Jesek. Hark egindakoek jendearen harridura eta oniritzia dutela badaki, gustura ikusten dituzte sortutakoak. «Orain enkarguak jasotzeko prest nago. Edonor etor daiteke nigana nahi duena eskatzera». Irribarre batekin, ile mozketa artean, gustura egingo die harrera.


Noticias Archives - Urdaibai\nMaiatzaren 17tik 21era ibiliko dira inguruko interesgune enblematikoetan, eta lekuko geologia, kultura eta biodibertsitatea ezagutuko dituzte. Euskal Kostaldeko Geoparkea eta Urdaibai Biosfera Erreserba bisitatuko ditu Herbehereetako, Irlandako eta Dinamarkako geoturismoan\nUrdaibai Biosfera Erreserban praktika-trebakuntza egonaldia egiteko ordainpeko bi bekaren deialdia egin du UNESCO Etxeak, Eusko Jaurlaritzako Natura Ondare eta Klima Aldaketa Zuzendaritzaren laguntzarekin. Eskaerak egiteko epea apirilaren 4ra arte egongo\nUrdaibai Biosfera Erreserbako Patronatua gaur, otsailak 22, bildu da, Madariaga dorrean duen egoitzan. Bileran, garapen jasangarria sustatzeko eta ingurumena babesteko lurraldean aurrera eraman diren ekintzak aurkeztu dira. Hauek izan dira\n2021ean UNESCOren MaB programaren berrogeita hamargarren urteurrena betetzen da, eta Urdaibai Biosfera Erreserbak #BiosferaNaiz mugimenduarekin ospatuko du. UNESCOren MaB programak mundu osoko gobernu eta erakundeen lankidetza bultzatzen du biodibertsitatea\nUrdaibai Biosfera Erreserbako karga publikoko lehenengo puntua eguneko 24 orduetan erabili ahal izango da, eta bi auto birkargatu ahal izango dira aldi berean. Iberdrola konpainiak hornitutako energia % 100 berdearekin\nBusturialdeko Agiri elkarte arkeologikoaren eskariz, Katillotxu I eta V multzo megalitikoan hesi berria ezarri dute Urdaibaiko Biosfera Erreserbaren Zerbitzuaren eskutik Duela 12 urte egindako indusketa lanen ostean instalatutako itxituraren ordez,\nEkoetxea Urdaibain, Urdaibaiko Biosfera Erreserba Turismo Jasangarriaren Europako Gutunari atxikitzeko zeremonia egin da; Gutun hori Europarc europar erakundeak ematen du Urdaibai turismo jasangarriko gaietan nazioarteko aitortza duen Euskadiko helmuga\nSarbideak zeharkatzen duen hariztiari ahalik eta inpakturik txikiena eragiteko, pinu-zurezko pasabide bat diseinatzea erabaki da. Ekoetxea Urdaibairen kanpoaldea paisaia pedagogiko gisa birformulatzeko proiektu baten barruan dago sarbide berria. Duela gutxi\nPasarela egokitzeaz gain, aire zabalean utziko da Baldatika ibaiaren ibilgua Oka ibaiarekin elkartzen den lekuan. Halaber, Baldatika ibaiaren ertzak leheneratuko dira, eta ibaiaren jatorrizko ibilgua berreskuratuko da. Laster amaituko dira\nUrdaibai Biosfera Erreserban praktika-trebakuntza egonaldia egiteko 2 bekaren deialdia egin du Unesco Etxeak, Eusko Jaurlaritzako Natura Ondare eta Klima Aldaketa Zuzendaritzaren laguntzarekin. Eskaerak egiteko epea apirilaren 6ra arte egongo da


Txina Bultzadurazko Bola Errodamenduen Fabrikatzailea eta Hornitzailea | Lixin\nBultzada-boladun errodamendua hiru zatiz osatuta dago: eserlekuaren garbigailua, ardatzaren garbigailua eta altzairuzko bola kaiola. Bereizitako kojinete moduko bat da. Ardatz garbigailua eta eserlekuaren garbigailua kaiolan eta altzairuzko bolaren osagaitik bereiz daitezke. Karga axiala jasan dezake, baina ez karga erradiala.\nTentsioaren arabera, bultzada boladun errodamenduak noranzko bakarreko bultzada errodamenduak eta noranzko bikoitzeko bultzada bola banatu daitezke.\nNoranzko bakarreko bultzada-boladun errodamenduak bi garbigailuz osatuta daude kaiolan gidatutako lasterketak eta bolatxoak. Garbigailuek eserleku lauak dituzte eta horregatik eutsi behar zaie bola guztiak modu uniformean kargatu ahal izateko. Kojineteek noranzko bakarrean eramaten dute karga axiala. Ez dira gai indar erradialak eramateko.\nNoranzko bikoitzeko bultzada boladun errodamenduak bi kaiola ditu ardatz zentrala garbigailuaren artean bolak dituztenak eta eserleku gainazal lauak dituzten bi etxebizitza garbigailu. Ardatz garbigailuak bi aldeetatik kanalak ditu eta aldizkarian finkatuta dago. Errodamenduak bi noranzkoetan indar axialak soilik eramateko gai dira.\nOhar:Hau daukagun Taper roller errodamenduen zati txiki bat besterik ez da. Behar duzuna aurkitzen ez baduzu, jarri gurekin harremanetan zuzenean. Eskerrik asko aldez aurretik.\n1. TT,% 50 aurrez ordainketa gordailu gisa, saldoa entregatu aurretik.\n2. L / C bistan. (banku gastu handiak, ez iradokitzen, baina onargarriak)\n3.% 100 Western Union aldez aurretik. (batez ere airez bidaltzeko edo kopuru txikia)\nA.tube paketea + kanpoko kaxa + paletak\nB. kutxa bakarra + kanpoko kaxa + paletak\nC.tube paketea + erdiko kaxa + kanpoko kaxa + paletak\nD. Zure eskaeraren arabera.\n1. Bezeroen eskakizunak guztiz ulertzen dira egindako erregistro ugarien bidez, bezeroen denbora aurreztu ahal izateko.\n2. Bezeroen marrazkiei arreta handia eskaintzen diegu, gure teknikariei bidali eta erantzun zuzenak ematen dizkiegu.\n3. Bidalketa zerbitzu ekonomikoena bilatzen dugu bezeroen kostua murrizteko.\n4. Produkzioaren egoera noiznahi jakinarazten diegu bezeroei.\n5. Salmenta ondorengo zerbitzua fidagarria da eta bezeroen iritziak serio hartzen dira kontuan.\n6. Merkatuaren azken joera beti ematen zaie gure bezeroei.\nAurreko: Altzairu Herdoilgaitzezko Bola\nHurrengoa: Orratz bidezko errodamendua\nKontaktu angeluarraren bultzada bola errodamenduko bola\nBultzadurazko bola 51103\nBultzadurazko bola 51212\nErrenkada bikoitzeko errodamendu zilindrikoak, Lau errenkadako errodamendu zilindrikoak, 20x47x14 errodamendu zilindrikoak, 25x52x15 errodamendu zilindrikoak, Kobre Bola Txikiak, Letoizko bola kontrolerako balbula,


Zergatik Pastoralgintza - Jesuitak Indautxu, Bilbao\nJesuitak Indautxuren Irakaskuntzaren aktibitate orok pertsona du helburu. Prozesu honetan garrantzitsuena, pertsona bera da: bere abiapuntua, norberaren inguruabarrak, bere ahalmenak, bere ahalbideak … Hortaz, lantzen den jarduera pastoral orok du abiapuntu bera: pertsonak berak erdigunea izan behar du. Gizakiaren konplexutasunaren barruan, badaude zenbait ardura oso orokorrak direnak eta pastoralgintzaren lana bereziki errazten dutenak.\nHorrela, gizakiak bere barnean bilatzen ditu mundua ulertzeko ahaleginean sortzen diren galderen erantzunak. Zergatiak ezagutzeko beharra dauka, bere burua ezagutzeko beharra. Pastoralgintzan gure ikasleen barneko dimentsio hori lantzen saiatzen gara.\nBaina pertsonek haien inguruan dagoen errealitateari buruz sentimenduak ematen dituzte aditzera, batez ere munduan sufritzen duten gizakiak daudela dakitelako. Gertaera mingarri horiek pertsonengan laguntzeko nahia esnatzen dute. Pastoralgintzan elkartasunaren dimentsioa lantzen saiatzen gara.\nAzkenik, gizakiek elkarrekin bizitzeko premia daukatela ikus dezakegu, besteekin erlazionatzeko, besteekin elkartzeko, bizitza, lana, zaletasunak, sinesmenak … konpartitzeko. Gizakia ezin da bakardadean ulertu. Pastoralgintzan elkarbizitzaren dimentsioa lantzen ahalegintzen gara.\nEta lan hau Ebanjelioaren indarrean sinesten dugulako egiten dugu eta horregatik Erreinuaren Berri Ona aldarrikatu nahi dugu. Lan honekin Jesusen Lagundiak gidatuak eta bidaliak sentitzen gara, Lagundiarentzat ebanjelizazioa bere misioaren ezinbesteko elementua baita.


Ibonquindi lankidearen galderak on Lankide eztabaida:Theklan\nTopic on Lankide eztabaida:Theklan\nIbonquindi lankidearen galderak\n3 iruzkin • 15:00, 5 azaroa 2019 Duela 10 hilabete\nKaixo, Bilboko ingeniaritza informatikoaren ikaslea naiz. Artikuluaren izenburuarekin zalantzak ditu. Inglesezko artikuluan Device Driver da aukeratutako izenburua baina euskaraz kontrolatzailea edo driver bakarrik hartzen da. Beraz zein da aukera egokia izenburuarentzat? Biak jartzea aukera egokiagoa da? Eskerrik asko.\nErantzun 15:51, 29 urria 2019 Duela 11 hilabete\nKaixo! Ez dut gaia kontrolatzen, eta ez dakit euskaraz zer den gehien erabili dena. Euskaltermen driver zein kontrolatzaile agertzen dira, beraz nik gailu-kontrolatzaile edo erabiliko nuke, baina irakasleak jakingo du nik baino hobeto hau nola egin.\nErantzun 18:30, 29 urria 2019 Duela 11 hilabete\nIrakalearekin hitz egin ostean Driver idatzea erabaki dugu, wikipediako testuan driver erabili dela ikusi dugulako.\nErantzun 15:00, 5 azaroa 2019 Duela 10 hilabete\n"Ibonquindi lankidearen galderak" mezuari erantzun


Nahiz eta komiki-lengoaiaren oinarriak askoz lehenago osatu -gaiaren gaineko azterketarik zorrotzenek adierazi dute sortzailea Rodolphe Töpffer suitzarra (1799-1846) izan zela-, binetetan kontatutako istorioak XIX. mendearen amaieran zabaldu ziren, Ipar Amerikako egunkari ezagunenek komikiak erabiltzen hasi baitziren aleak saltzeko erakargarritzat. Egunkarien arteko lehia basatiaren arma nagusia izanik, komikia berehala hedatu zen jendearen artean, eta mendebaldean, entretenimendurako baliabide garrantzitsuenetako bat bilakatu zen.\nXX. mendeko lehen erdialdean, komikiaren garapena prentsarekin oso lotuta egon zen, eta egunkaria oinarrizko euskarritzat izan zuen, beste formatu batzuk agertzen hasi zirenean ere (aldizkariak, liburuxkak, albumak...). Formatu berri horiek irakurle-talde zehatz bat zuten helburu: haurrak. Horrela izan zen familiek beste entretenimendu modu batzuk eduki zituzten arte, eta horien artean, telebista nabarmendu behar dugu bereziki, lehen prentsak aisialdian izandako rola hartu baitzuen.\nKomikiak bere hastapenetan prentsarekin izandako sinbiosi horren ondorioz, euskal komikigintza mugatuta egon da hasieratik. Euskal Herriko egunkariek ez zuten inoiz tokiko prentsaren eremua gainditu, hedapen geografiko hertsia eta tirada apalak baitituzte. Gainera, duela gutxi Euskaldunon Egunkaria (1990-2003) eta Berria (2003-...) agertu ziren arte, hizkuntza zabalduenetan argitaratzen ziren, hizkuntza horiek aukera komertzial handiagoak ematen zituztelako. Komikiak gutxieneko jarraitasun batekin ekoizteko gaitasuna, hortaz, mugatua izan da beti.\nXIX. mende amaieratik, euskal egunkarietan eta aldizkarietan umorea eta satira politikoak izan ditugu aldizka, karikaturetan eta txisteetan islatuta, egoera politikoak eta botereen tolerantziak hala baimentzen zuenean. Aitzitik, Ipar Amerikatik sindikatutako serieak iritsi ziren arte, ezohikoak ziren formatu jarraituak, hala nola pertsonaia finkoaren eguneroko tirak. Panorama apal horren erdian, gogoratzekoa da Ion Zabalo Ballarin "Txiki" edo Eduardo Lagarte marrazkilariek hogeiko eta hogeita hamarreko hamarkadetan egindako lana. Izan ere, ilustrazio eta txiste isolatu batzuk baino egin ez bazituzten ere, besteen artean gailentzen ziren, grafismo landuagoa baitzuten.\nGerra zibilak eta horren ondorioz gertatutako estualdi ekonomiko eta politikoek ekoizpena berehalakoan moztu zuten, eta denbora luzez urria izan zen. La Gaceta del Norte bilbotar egunkaria Luis del Olmoren "Don Celes" argitaratzen hasi zen 1945ean, eta horixe dugu euskal lagin gutxien artean nabarmenena eta urte gehien iraun dituena. Inori kalterik egiten ez zion umore atsegina zuenez, garai txarretan ere bideragarria zen eta aldaketa politiko, sozial eta kultural handietatik bizirik atera da. El Correo egunkarian argitaratzen da gaur egun.\nDemokraziarako trantsizioak prentsaren panorama eraldatu zuen: Mugimenduko Prentsaren tokiko egunkariak desagertu ziren, eta luze iraungo zuten egunkariak jaio ziren, hala nola Deia eta Egin (1977an), iraupen txikiko beste batzuekin eta zenbait aldizkarirekin batera. Askatasunak eta komikiak gizartean hartutako ospeak berezko komiki-tirak sortzera animatu zituzten egunkari batzuk, baina ez zuten denek egin. Deia egunkariak Ipar Amerikako tira klasikoak argitaratzen zituen batez ere, nahiz eta 1980an luzeen iraun duen tira sortu zuten: "Marizoro". Iñaki Cerrajeriak egiten zituen marrazkiak, Jesus Mari Alegriaren gidoien gainean, eta 7 urtez argitaratu zuten.\nEgin egunkaria hiru euskal egileren tirak argitaratzen hasi zen, eta haien nortasun grafiko nabarmenak garaiko memorian arrastoa utzi du. Era berean, Yon Zabaletaren, Juan Carlos Eguillorren (biak izenburu finkorik gabe) eta Antton Olariagaren ("Zakilixut") lanak ere ikusi ahal izan genituen egunkari haren orrietan. Lehenengo biek kolaboratzeari utzi zioten 1979ko udaberrian, eta gero, komikia alde batera utzi zuten adierazpen baliabide gisa, beste lengoaia artistiko batzuk probatzeko. Olariagaren tirak, aldiz, hogeitamar urte pasatxo eta hainbat egunkari geroago, Berria egunkarian bizirik dirau, eta gaur egun, prentsan ikus dezakegun euskal komiki gutxietako bat da. Hasieratik, "Zakilixut" tirak gai politikoen eta sexualen gaineko txantxak egin izan ditu, euskaraz eta ahoan inolako legarrik izan gabe, umorea pil-pilean dauden gertakizunekin nahastuz.\nUrte gutxi batzuez, zenbait egunkaritan, gazteentzako asteroko gehigarriek istoriotxoak eskaintzen zituzten. 1984an, Egin egunkariak Gaztegin argitaratu zuen: istoriotxoak biltzen zituen orrialdea zen. Mauro Entrialgoren, Pedro Osesen eta Joaquin Resanoren tirak eta komikiak zituen, besteak beste. El Diario Vasco egunkariak, bere aldetik, DVórame argitaratzen zuen, Jose Mari Aleman Amundarainen tirekin, gero beste egile batzuek ordezkatuko zutena. Hala ere, batek ere ez du aipatutakoen jarraitasuna lortu.


Makina eta grabitate bidezko aluminio-injekzioa | Fundalum\nUrtxintxa-kaiolazko errotoreen aluminio-injekzioko prozesuetan espezialistak gara, eta muturreko sekzio eta luzeretako xafla magnetikoak behar bezala betetzea lortzen dugu.\nHorretarako, injektatzeko 3 makina ditugu, 200-660 tonako itxiera-indarrarekin. Gure produkzio-ahalmenari esker, makina bidez injektatutako 50 gramotik 14 kilora bitarteko aluminioa duten piezak eta grabitate bidez injektatutako 80 kilora bitarteko aluminioa behar duten piezak fabrika ditzakegu.\nEfizientziarekin eta kalitatearekin dugun konpromisoa dela eta, oso zorrotzak gara aluminio injektatuzko galdaketa-prozesuekin. Gure esperientzia luzeari eta Lean Manufacturing eta prozesu-ingeniaritzako kontzeptuak ezarri izanari esker, kalitate-mailarik handienak lortu ditugu. Ildo horretan, materialak optimizatzen ditugu, eta zerbitzu malgua eskaintzen diegu beti gure bezeroei. Horrek guztiak aukera ematen digu hornitzaileekin zein bezeroekin epe luzerako harremanak ezartzeko.\nMakina edo grabitate bidezko aluminio-injekzioa\nLehenik eta behin, xafla magnetiko trokelatua bezero bakoitzaren eskakizunen arabera pilatzen dugu, tenplaketa bidez ebaketa-olioen ezpurutasunak desagerrarazteko. Aluminioa injektatu ondoren, isurbidea ebaki, buloi gidaria atera, ardatz eragilea kalatu, pieza mekanizatu eta orekatu egiten da, proiektuak eskatzen badu.\nProdukzioaren bikaintasunaren aldeko apustuari jarraikiz, kalitaterik handieneko aleazio ziurtatuekin lan egiten dugu (AC-44100, AC-46500, edo bezeroaren eskakizunen arabera). Halaber, ziurtatutako lehen galdaketako % 99,7ko aluminioarekin lan egiten dugu. Kalitatearekin dugun konpromisoa dela eta, bidezko kalitate-kontrolak gainditu dituzten eta materialen ziurtagiri analitikoa lortu duten lehengaiekin lan egiten dugu beti.\nBasozabal Industrialdea, 2


Eskola herri proiektuaren erdigunean jarri gura du Zaratamoko gobernu talde berriak | Geuria\nEskola herri proiektuaren erdigunean jarri gura du Zaratamoko gobernu talde berriak\nHiru komisio parte-hartzaile sortuko ditu Udalak: hirigintza eta etxebizitza; hezkuntza, hizkuntza eta kultura; enplegua, ekonomia, gazteak eta gizarte ekintza.\nEH Bildu eta Gure Herriako Udal ordezkariak, ekainaren 15ean Udal Gobernua osatu berritan / Geuria\nZaratamoko Udalbatzak herriaren kudeaketa sistema eraldatuko duen proposamena eztabaidatuko du irailaren 26ko osoko bilkuran. EH Bilduk eta Gure Herriak osatutako gobernu berriak parte hartzean oinarritutako kudeaketa sistema landu du eta komisio mistoak jarri ditu sistema horren oinarrian. Alegia, zinegotziez aparte, herritarrek, kultur eta auzo elkarteetako kideek eta zehaztutako alorrean profil teknikoa duten profesionalek osatuko dituzte komisioak. Azken hauek izango dute komisioa dinamizatzeko ardura: “Borondate kontua da. Zaratamoko bizilagunei benetako boterea emango diegu eta erabaki asko alkatearen bulegotik eta udalbatzetatik kanpo hartuko dira”, azaldu du Alberto Ugarriza alkateak (EHBildu). Ugarrizaren esanetan, Udal talde guztiak daude gonbidatuta komisioetan parte hartzera eta horietan ardurak izatera.\nKomisioak hiru areatan banatuko dira: hirigintza eta etxebizitzari buruzkoa; hezkuntza, hizkuntza eta kulturari buruzkoa; eta enplegua, ekonomia, gazteak eta gizarte ekintzari buruzkoa. “Politikariok parte-hartzaileak izango gara, gainontzeko kideak bezala. Gure ardura izango da, iritzia emateaz gain, Udalak dituen baliabideei buruz informatzea, egingarriak eta bideragarriak diren erabakiak hartu daitezen”, dio alkateak.\nGobernu talde berriak dio Zaratamoko pertsonen ongizatean ardaztuko dela legegintzaldi berria, eta “orain arte obretan eta hirigintza proiektuetan jarritako ahalegin handiak” hezkuntza proiektura bideratuko direla. “Eskola ardatz hartuta herri osora hedatuko den hezkuntza proiektua lantzea da helburua. Ikasgeletatik kanpo, herriko auzoekin eta langileekin elkarreraginean jarri nahi ditugu umeak. Horrela hasiko gara etorkizuneko Zaratamo eraikitzen, gure oinarriak zainduz”. Etxebizitza berriak eraikitzeko Zaratamok dituen arazoez galdetuta, aurreko legegintzaldian hasitako proiektuak errespetatzeko konpromisoa azaldu du Ugarrizak: “Badakigu zein den Zaratamoren errealitatea. Ez dugu aurrekoek egindako lana ezerezean utziko: horiek hartu eta hobetzen saiatuko gara. Belaunaldi gazteenei gure herrian geratzeko aukera eman behar diegu eta horretarako etxebizitza berriak eraiki behar ditugu, nahitaez”.\nSailkatuta: Kudeaketa, Udal gobernua\nEH Bilduk gutxiengoan gobernatuko du Zaratamon, Gure Herriak oposiziotik alkateordetza mantenduz\nGarabi batek 36 urteko preso bat harrapatu eta hil egin du Basaurin\nSaldarianera itzuli da Aitor Azkueta artzaina, udara Gorbeialdean igaro ostean


Mundua gobernatu nahi duena baratze bat gobernatzetik has bedi Baratzezain ingelesen esaera\nIragarkia apaintzeko, gizarte-mugimenduen kontzeptu eta aldarrikapenak erabili ditu: argirako prezio publiko bat ezartzea, ekonomia zirkularra, biztanleriarik gabeko eremuari mesede egitea, titulartasun publikoa, burujabetza energetikoa. Amu gehiegi inozoak harrapatzeko.\nGure ustez, energia berriztagarrietarako trantsizioa gaur egun urbanizatuta dauden eremu guztiak erabiliz egin behar da, ahalik eta ingurumen-inpaktu txikiena izateko. Horrela, kanalaren azpiegitura erabiltzea urrats egokia izan liteke norabide horretan, nahiz eta xehetasun handiagoz aztertu beharko liratekeen putzuak eguzki-plakekin estaltzeak eragingo lituzkeen inpaktuak, agian uretako hegaztientzako ekosistema berriak sor daitezkeenak…\nHala ere, ez dugu uste aurrekoa izan dela Gobernuaren arrazoia proiektu hau martxan jartzeko. Gobernuak aukeratu duen unea hastapenetan dagoen proiektu bat iragartzeko ez da nolanahikoa: alde batetik, Nafarroan makroproiektu “berriztagarrien” uholdea; eta bestetik, makroproiektu horiek eragin duten gaitzespen handia herritarren artean. Badirudi Gobernuak bere irudia garbitu behar duela, energia berriztagarrien ezarpen kaotikoa onartu duelako, enpresa handiek eta oligopolio energetikoek zuzenduta.\nEsperpentoa are handiagoa da eguzki-panelak jartzeak Nafarroako egungo ahalmen fotovoltaikoa bikoiztuko lukeela iragartzen duenean. Horrela balitz, zertarako behar ditugu proiektu fotovoltaiko erraldoiak Erreniegaren bi hegaletan? (egun mendiaren iparraldean 847 hektarea hartuko lituzketen proiektuak daude, eta horiez gain, hegoaldean eta beste makina bat tokietan aurreikusitakoak gehitu beharko genituzke) Egin egiteagatik? Egin zertarako egiten den axola gabe? Zeren irizpideren arabera hartzen dira erabakiak? Hauxe da berriztagarriak gobernatzen ez dituen Gobernu bat.\nProiektu honen azterketa eta bideragarritasun teknikoaz haratago, abian jarri duten trantsizio energetikoak dakarren manipulazioa eta aurpegia garbitzea erakusten digu iragarki honek. Ezin dira herritarrak iragarki propagandistikoekin, multinazional elektrikoak aise ibili eta suntsitzen ari diren bitartean. Kontua ez da proiektu solteak saltzea, horietako batzuk zuzenak izan arren. Helburu zuzena bestelakoa da: energiaren eta materialen krisiari plangintza demokratikotik aurre egitea, energiaren kudeaketa berri baten esparruan.\nHorregatik guztiagatik, Nafarroako Gobernuak trantsizio energetikoa modu arrazoizko eta justuan egin nahi badu, bere esku dago makroproiektu berriztagarrien tramitazioa etetea. Horrek aukera eman beharko liguke demokratikoki kudeatutako mekanismo sozialak eta legalak onartzeko, etorkizunean berriztagarriak ekoiztea ahalbidetzeko, batez ere deskontzentratua eta deszentralizatua, energia fosilaren zuzeneko kontsumoa masiboki murriztuz eta jabetza publikoaren pean kontrol kolektiboa eginez.\nNafarroan, 2021ko irailaren 25a.\nLa entrada Oportunismo eta propaganda gutxiago, energiari buruzko plangintza demokratiko gehiago aparece primero en Eguzki Talde Ekologista.


Euskal Klasikoen Corpusa (EKC) - UPV/EHU\n1: hitz hasierahitza osorik\n2: hitz hasierahitza osorik\n3: hitz hasierahitza osorik\naldaerak aintzat hartu\n(«ñ», «ll», «y», «kh» eta abarrek\nsortutako zenbait forma tratatzen ditu)\ngaraia: guztiak XVI. mendea XVII. mendea (1. erdia) XVII. mendea (2. erdia) XVIII. mendea (1. erdia) XVIII. mendea (2. erdia) XIX. mendea (1. erdia) XIX. mendea (2. erdia) XX. mendea (1. erdia) XX. mendea (2. erdia)\neuskalkia: guztiak bizkaiera behenafarrera erronkariera gipuzkera goi nafarrera lapurtera nafarrera zuberera\ngeneroa: guztiak poesia narrazioa bertsoak antzerkia saiakera erlijio prosa\n2005ean abiatu zuen armiarma.com-ek Klasikoen Gordailua, XX. mendea bitarteko testu klasiko ia guztien bilgunea bilakatzeko asmoz. 2007an sortu zen haren barnean Corpus Arakatzailea. Orain, corpus horretako edukiak Euskara Institutuaren webgunera ekarri nahi izan ditugu, ohi dugun kontsulta modura ekarriz.\nCorpus honek XVI. mendean hasi eta 1975. urtera arteko 496 liburu jasotzen ditu, eta denera 11,9 milioi testu hitzez osatuta dago. Horren aurretik zen klasikoen corpus osatuena OEHrena zen (303 liburu eta 5,8 milioi testu hitz), inoiz modu publikoan kontsultagai izan ez dena.\nArgitaratze-data Euskara Institutuan:\nCorpusa bera fitxategi bakarrean jaits daiteke, bi formatutan:\nTEI (Text Encoding Initiative) (27,2 Mb)\nRTF (Rich Text Format) (29,8 Mb)


Zer egin behar dut nire webgunea SEO zerbitzuen bidez gidatzeko?\nGoogle bilaketa-motorea 200 faktore desberdin baino gehiago erabiltzen da, ranking algoritmoa benetan sofistikatua duena. Ez da sekula ezagutzerik izan, gure ezagutza eta ezagutza onena sektoreko adituen esperientzia praktikoan oinarritzen dira. Hala eta guztiz ere, webmasters lider garrantzitsuenak, baita agentzien digitala nagusiak faktore nabarmen gutxiago bideratzen dira ranking SEO zerbitzuak eskaintzeko, nahiz eta eskala eta zailtasun handiena.\nBeno, ikusten dugu faktore guztiek ez dutela botere berdina lortu eta, beraz, Google-ren bilaketa-algoritmoan duten eragina oso bestelakoa da.Beraz, zorionez, ez dugu kontuan hartu bi ehun baino gehiagoko multzo handi hori. Horren ordez, lehenik eta behin, arretaz ikusi behar ditugun seinale garrantzitsuenak ikusiko ditugu. Ez du inolako aldaketarik egiten, nahiago baduzu bilaketa-motorearen optimizazioan lan egiteak edo, ziurrenik, zure webgunearen sailkapena SEO agentziarekin eskainitako zerbitzuekin gidatzea erabakitzen baduzu, hobe dakizu hiru faktore hauei buruz beste ezer baino lehen: 1)\nEdukiaren kalitatea aintzatesten da sailkapen faktorerik garrantzitsuena Google-ren algoritmoak bilaketa-rankingean erabakiak hartzen dituela web orrialde guztietan zehar Webgunean. Eta berriki berriro berretsi zen, oraingoan langile ohiak industriaren erraldoian lanean ari zela. Beraz, garai haietan ahaztu egin behar dugu (duela bi urte inguru), lehen fokua berehala gako-zentratutako makina-idazkietara mugitu zenean. Orain, hizkuntza naturalaren kalitate handiko edukiaren garrantzia atzera! Beraz, zure lana kontzentratu beharko zenuke soilik baliotsua, erabiltzaileak errespetatzen duen edukia, infografiak, bideoak eta irudi anitzekin aberastu beharrean, keyword handiko dentsitate bat mantentzen jarraitzea baino.\nWebguneekin ahalik eta web orri garrantzitsuenekin lotzeko esteken nahikoa izan da beti Google-ren bigarren mailako faktore indartsuena. Orain dela kontuan hartu beharrekoa da Google-ren algoritmoek ez dutela eboluzionatzen eta garatzen jarraitu. Eta zer aurre egin behar diogu orain - bilatzaileek "daki" nola lotzen diren lotura naturalak (organikoak) eta artifizialak alde batera utzita oraindik ere puntuazio altuena lortzeko. Horrela, gomendatzen dizut solaskidearen ordainpeko loturak ahaztu ez dituzula, edo beste edozein gorri beltza, baita gris-hateko lotura eraikitzeko teknikak ere.Beti hobe duzu kalitatezko esteken kopuru txikiago bat, baizik eta manipulazio batzuetara joatea, zigortzea arriskuan jartzen baduzu ere.\nLehen begiratuan 2016 amaieran, Google-k erabat aldatu du indexatzeko modu alternatiboera. Esan nahi dut zure mahaigaineko webgunea exekutatzen ari dela, mugikorren erabilerarako bertsio erabilgarri batekin babestuta ez dela inoiz arrazoizkoa izan. Izan ere, Google-ren SERP zerrendako ranking altuena lortzeko, mugikorren optimizazioan lan egin beharko duzu, edozein kasutan. Izan hotz bakar bat - azken inkestaren arabera, goi-100 bilaketaren emaitzen artean aurkitutako domeinu ikusgarrienak Google-k eman zizkion, bereziki, beren web orrialdeak eraikitzeko soluzio mugikorren soluzioak erabiltzeko.Beraz, gaur egun erantzun mugikorrak orain ez du axola, beraz, ahalik eta azkarren aztertzea, zure SEO sistemen hazkundea mantentzearekin bat etorrita.Hori guztia beharko zenuke, gutxienez orain arte Source .


Ohiko galderak - Beijing SINOVO International Trade Co., Ltd.\n1.G .: Onar dezakezu pertsonalizazioa?\nA1: Bai, gure ikerketa eta garapen tekniko talde profesionala dugu. Bezeroaren eskakizunen arabera makina diseinatu eta ekoizteko prozesuaren egituran eta sistemaren eragiketa-fluxuan egiteko gaitasun nahikoa dugu.\n2.G .: Zein dira zure ordainketa baldintzak?\nA2: Ordainketa baldintzak:% 100 T / T aldez aurretik edo% 100 itzulezina den L / C SINOVOk onartutako nazioarteko banku batetik.\n3.G .: Zein da zure fabrikatzailearen bermea?\nA3: bidalketatik 12 hilabete. Bermeak zati eta osagai nagusiak estaltzen ditu.\nGure diseinuaren edo fabrikazioaren ondorioz akatsak eta akatsak baditugu, osagai akastunak ordezkatuko ditugu eta bezeroarentzako inolako laguntzarik gabe bermatuko dugu asistentzia teknikoa bezeroarentzat (aduana betebeharrak eta barneko garraioa izan ezik). Bermeak ez ditu kontsumigarriak eta higadurako piezak estaltzen, hala nola: olioak, erregaiak, junturak, lanparak, sokak, metxa.\n4.G .: Zein da zure ontziak?\nA4: esportatu ontziratze estandarra, ozeano eta aire bidezko bidalketa profesionaletarako egokia\n5.G .: Zer moduz zure salmenta ondorengo zerbitzua?\nA5: Zerbitzuko ingeniari profesionala bezeroaren lanpostura bidaliko genuke. Mantentze-zerbitzua, entrenamendua eta lehen pilaketak egiteko zulaketa probak egiten dituzte. CAT trenaren azpian muntatutako plataformetarako, gure makinak zerbitzu orokorra izan dezake tokiko CAT zerbitzuan.\n6.G .: Erabilitako makina hornitzen duzun ala ez?\nA6: Noski, lan egiteko egoera oneko makina erabilitako asko ditugu salgai.\n7.G .: zergatik erosi beharko zeniguke ez beste hornitzaile batzuei?\nA7: (1) Profesionala eta Eraginkorra, Bezeroaren ikuspegia, Osotasuna, Irabazi-irabazi lankidetza;\n(2) Prezio lehiakorra eta epe laburrenean;\n(3) Atzerriko zerbitzu teknikoak\n8.G .: Zure ondasun guztiak probatu al dituzu entregatu aurretik?\nA8: Bai, entregatu aurretik% 100eko proba dugu. Makina bakoitzaren ikuskapen txostena erantsiko diogu.\n9.G .: Ba al duzu ziurtagiririk zure makinarentzat?\nA9 .: CE, ISO9001 ziurtagiriekin datozen produktu guztiak.\n10.G .: Tokiko agentea aurkitu nahi al duzu?\nA10: Bai, agente profesionala aurkitzen ari gara. Interesik baduzu, mesedez, jar zaitez gurekin harremanetan doan.


Aldundiak baieztatu egin du Armintxen ura 15 metroraino heltzen dela - Lea-Artibai eta Mutrikuko Hitza : Lea-Artibai eta Mutrikuko Hitza\nAldundiak baieztatu egin du Armintxen ura 15 metroraino heltzen dela\nHasiera batean aldundiak zioen ura ez zela horrenbeste igotzen, eta grabatuak ez zirela ur azpian geratzen. Orain, aldundiak argiratzen duen Arkeoikuska aldizkarian jaso dute ADES espeleologia taldeko kideek hasiera-hasieratik esaten zutena.\nADES taldeko kide bat, Armintxe koban pilatzen den zaborraren parean.\nLekeitioko Armintxe kobako grabatu multzoa galtzeko arriskua “handia” dela esan du behin eta berriz ADES espeleologia taldeak. Aldundiak, ostera, “dena kontrolpean” dagoela esan du behin baino gehiagotan. Orain, baina, Arkeoikuska aldizkarian jaso dute euri asko egiten duenean gutxienez ura 15 metroaino ailegatzen dela.\nADESekoek diotenez, 15 metroko altuera horretan hasten da Galeria Nagusia. “Beraz, Galeria Nagusiaren azpitik dauden grabatuak urpean geratzen dira”. Lorea Bilbao Bizkaiko Foru Aldundiko kultura diputatuak azaroan esan zuen azkenengoz urak ez zituela grabatuak kaltetzen; Bizkaiko Batzar Nagusietan egindako agerraldian egin zituen adierazpenak.\nArgitalpenean jasotako informazioaren arabera, ADESekoek diote “argi dagoela” bere garaian aldundiari jakinarazitako grabatu batzuen lokalizazioa ez dutela oraindik ezagutzen. “Kobaren lehengo eta oraingo geomorfologiari dagokionez ere despistatuta dabiltzala ondorioztatze dugu”.\nADESekoek berriro esan dute aldundiak asko aurreratuko lukeela euren lantaldeak kobaren hidrogeologia ikertzen ari direnekin elkarlana egingo balu. “Aldundiko Kultura Sailak profesional eta amateur kontzeptuak gainditu behar ditu”.\nArmintxen gertatzen dena Kultura Sailaren esku badago ere, Eusko Jaurlaritzaren beste sail batzuk ere (Kultura Saila, Ingurumen Saila, Azpiegitura eta Obra Publikoen Saila…) zeresana daukatela gaineratu dute ADESekoek. “Berandu baino lehen heldu behar diote uholdeen gaiari; arazo burokratikoek ezin dute gaia atzeratu”.


Gailurra mendi-taldea 1991n sortu zen, Uribarriko mendizaleon topagunea izateko asmoagaz. Ordutik aurrera asko dira Gailurra mendi-taldeagaz batera mendira joan direnak, mendizaletasunean trebatu direnak eta antolatutako ikastaro, hitzaldi, parranda eta abarretan parte hartu duten uribarritarrak, bilbotarrak, euskal herritarrak, eta azken finean, mundutarrak. Mundu honetakoa ez dirudien bat edo beste ere bildu da gure artera; eta hori ere etxean bezala sentitu dela jakin badakigu.\nAipamen berezia merezi dute mendi-taldearen hazia landatu zutenek: Txema, Juanto, Txipi, Carmen, Andoni… Eta ezin aipatu gabe utzi, honezkero gure artean ez dauden gailurratarrak: Garbiñe eta Ane. Musu bana guztiei!\nGailurra mendi taldea ez da bidaia-agentzia. Gurean ez dago bezerorik, ezta kudeatzailerik, gure taldean parte hartzaileak daude. Parte hartzaile batzuk aktiboagoak dira, eta jarduerak antolatzen dituzte, mendi-taldeak dituen baliabideak erabiliz, denon interesak kontuan hartuta, betiere gainerako parte hartzaileekin batera segurtasunez mendiaz gozatzeko asmoz. Edonor izan daiteke parte hartzaile, eta apurka-apurka gero eta aktiboagoa izan. Gailurra mendi-taldea denon artean egiten dugu!\nGailurra mendi-taldea, beraz, elkarte herrikoia da. Eta horregatik, auzoko eta inguruko zenbait elkarterekin batera, kultura- eta kirol-proiektu herrikoietan ere parte hartzen dugu: Uribarriko jaietan, San Juan egunean, Lezamako trenbide zaharreko Naturgunearen aldeko ibilaldian, Uribarriko Auzolanean…


(H)EMEN / HER(E), ikus-entzunean lan egiten duten emakumeen ikusgarritasuna bultzatzeko ekimena | Klaketa\nOstiral honetan, martxoak 11, goizeko 11:00etan (H)emen(H)ere izeneko egitasmoa aurkeztuko da Donostiako TABAKALERAko Kutxa Kultur Guneko Ruiz Balerdi Aretoan.\n(H)emen(H)ere ekimena ikusentzunekoen arloan (zinea, publizitatea, musika, antzerkia etab) lan egiten duten emakume talde batek sortua da arlo horretan aritzen diren emakumeon ikusgarritasuna bultzatzeko asmoz.\nHorretarako, webgune/datubase bat sortu dute: www.hemen.me. Bertan, arlo tekniko zein artistikoan lan egiten duten emakumeek euren kurrikulumak, lan laginak, estekak, argazkiak etab. igotzeko aukera izango dute doan.\nSortzen dituzten profilak webgunean erregistratutako ekoizle eta kontratatzaileek ikusteko aukera izango dute eta hauek zuzenean jarriko dira kontaktuan lan aukerarik balute eta profila egokia bada.\nWebgunean, lan-eskeintzak ezezik, ikusentzunezkoen sektoreari buruzko informazio ugari ere partekatuko da.\nWebgunea, aitzitik, abiapuntu bat baino ez da. Ekimen honen bultzatzaileak ekitaldi ugari antolatzen ari dira urtean zehar ikusentzunezko eta arte eszeniko arloetan dabiltzan emakumeen ekintzak,networkin-g-a, eta ikusgarritasuna sustatzeko eta bideratzeko.\nMonkey Symphony, musika gozatuz ikasi » « MENDI TOUR VITORIA-GASTEIZ


Pertsonengan inbertitu nahi du Anoetako Udalak - Anoeta - Tolosaldeko ataria\nPertsonengan inbertitu nahi du Anoetako Udalak\nJon Miranda Labaien 2019-01-04 08:00\nAnoetan, 2019an, 2,6 milioi euroko aurrekontua izango du udalak, eta besteak beste, gaztelekua eta ikastolako berrikuntza lanak izango dira urteko inbertsio nagusiak\nAurtengo aurrekontua da, baina etorkizunean pentsatuta egindakoa. «Gerora gizarte hobea eta jasangarria nahi badugu, orain umeak diren horiengan inbertitu beharra dago», esan du Pello Estanga Anoetako alkateak. Ume horietako gehienak, 400 gaztetxotik gora, Anoetako Herri Ikastolan dabiltza gaur egun, eta ikastetxeko ordezkariek pedagogia proiektua berritu eta hobetzeko eginahalean, eraikinean aldaketa handiak egin dituzte. «Ikastola herriko hezkuntza eskaintza bakarra denez eta eraikina udalarena izanik, 1,2 milioi euroko obraren heren bat, 500.000 euro inguru finantzatzea onartu genuen», esan du Estangak. 2019ko aurrekontuan, esate baterako, 120.000 euro gordeko dituzte lan horietarako.\nKonfiantzaren pedagogian oinarrituta, lehen aterpea zegoen tokian bi solairuko eraikin berria egin dute Anoetako Herri Ikastolan, espazio gardena da, igogailu eta guzti. Orain, ordea, estalpe gabe geratu dira eskolan: «Gurasoak ume bila joaten direnean aterpe gabe geratu dira, eta umeak ere, patio garaian euria egiten badu, kanpora ezin atera, eskola barruan geratzen dira». Horregatik, 2019ko aurrekontuan 150.000 euroko diru sail bat gorde dute, Anoetako Herri Ikastolan aterpe berria egiteko. Hitzarmena sinatua du udalak ikastolarekin, eta aterpea egiteko lanak lehenbailehen hasiko direla aurreikusten du Estangak.\nJoan den urteko abenduaren 17an aho batez onartu zuen 2019ko aurrekontua Anoetako Udalak. 2,6 milioi eurokoa izango da, iaz baina «dezente handiagoa» alkatearen esanetan: «Foru funtsaren ekarpena hazi egin da eta udalak Lasarbeko urbanizazioa egin bitartean bertako bizilagunei ostatu emateko erosi zituen babes ofizialeko bi etxebizitzak saldu eta diru hori udal altxortegira itzuli da».\nHain zuzen, babes ofizialeko eraikin horren azpialdean kokatzen diren lokaletan egingo du udalak 2019ko inbertsio nagusienetako bat: gaztelekua. «Bere garaian egin zen parte hartze prozesuan erabaki zen espaziorik zabalenean kokatzea liburutegia eta ikasgela. Beste aldera geratzen den tokian erabilera anitzeko gela bat jartzea hobetsi zuten herritarrek, eta atzealdekoan, berriz, gaztelekua». Azkeneko bi espazio horiek atontzeko, 220.000 euro bideratuko dira aurten.\nForu Aldundiaren Gaztematika programaren bitartez erabakiko da 16 urtetik beherakoentzat bideratutako espazioak izango dituen ezaugarriak. «Behintzat, gaztetxoek leku bat izango dute eskura eta begiraleen laguntzaz jarduerak egin ahal izango dituzte».\nPertsonal gastua - 692.485 euro\nGastuak ondasun arrunt eta zerbitzuetan - 763.135 euro\nFinantza gastuak - 900 euro\nTransferentzia arruntak - 394.337 euro\nKreditu globala - 77.000 euro\nInbertsio errealak - 515.000 euro\nFinantza aktiboak - 0 euro\nFinantza pasiboak - 180.000 euro\nGaztelekua egokitzea - 220.000 euro\nIkastolako aterpea - 150.000 euro\nIkastolako obra - 120.000 euro\nBestelakoak - 25.000 euro


euskal bateleroak: ITXAS EGURRA HAIZEAN ELKARTEA\nITXAS EGURRA HAIZEAN ELKARTEA\nEB-Noiz sortzen da elkartea?\n-Itxas Egurra haizean elkartea 2009an sortu zan itsas ondarea eta bereziki egurrezko txalupak zaindu, babestu, eta bere balio historiko eta kulturala zabaltzeko.\nEgun hamabost bat bazkide gara, batzuk bere txalupa daukie eta beste batzuk txalupabakoak dira.Elkartearen gurarietan txalupa bakoitzak arduradun bat izatea dago, danok bai gara gure ondarearen arduradun.\nEB- Zein da zuen lan esparrua?\nElkartearen lan esparrua Getxo zan baina apurka apurka inguruko portuetara zabaltzen ari da ( Plentzia,Portugalete.....). Euskal herrian dauden antzeko elkarteekin harreman estuak izaten ari gara.\nEB- Zeintsu lanetan ari zarete orain?\nElkarteak gur egun bazkide batzuk aurrera eramaten dituzten errestaurazio proiektuak bultzatzen ditu, auzolan espiritua eguneratzen,\nEB- Non egiten duzue lan?\nElkarte kide gehienak tailerrik ez dutenez Algortako pòrtu zaharrean ( Txispas batela) zein Arriluzeko portuan (Arriluze batela) konpontze dituzte beraien ontziak.\nZorionez talde kiderenbatek badu non konpondu bere ontzia (Algortan batel bat, Portugaleten balandro bat).\nEB –Zein duzue gaur egun behar izanik handiena?\nGaur egun elkarteak duen beharrizanik handiena lan egiteko tailer bat da non zaharberritze, konponketa zein eraikitze berriak egin. Aldi berean elkartekide zein ontzizaleen topagune eta erreferente bihurtu.\nEB- Non kokatuko zenukete Ontziola?\nGure ustez Algortako portu zaharra izango litzateke olako Ontziola bat kokatzeko toki naturala, guk erabiltzen ditugun ontzi txikientzako portu erabilgarri eta aproposa batí du horrela mendetako tradizio bati jarraipena emango genioke.\nEB- Ekainak 6 ean antolatu duzuen bilkuraren inguru zer kontatu ahal diguzu?\nEkainaren 6 ean ,bigarren Txalupa bilkura antolatu dogu Algortako Portu Zaharrean. Usadioa jarraituz korpus kristi jaiarekin bat antolatu dugu.\nBezperan, marea beían dala, portuko garbiketa bat antolatuko dogu aintzinean urtero egiten zen lez, eta igande goizean portu inguruan arituko gara ontziekin, ondoren portuko hondartzan bazkalduko dogu arratsaldean Abratik Getxoko kirol portura joateko.\nUdan zehar hainbat bilkuratan egongo gara, Getxon hasi Douarnenezetik (Bretaña) pasa\nDonostin bukatzeko, euskal bateleroak en blog ean agertzen dira bilkurak.\nJaiean zein elkartean parte hartu nahi izanez gero , Iñaki Gomez ekin harremanetan jarri telefono honetan: 660312073 edo helbide electrónico honetara idatzi\nOngi etorriak sarie.\nEB- Ekainak 6rarte orduan Jesus\nKorpus eko bilkura 2009


2019ko azaroaren 15a, ostirala | Ordua Euskal Herrian 11:16:48\n1984, Errenteria (Gipuzkoa). 30 urte pasa dira San Joan Suaren gau magiko hartan Zintzilik Irrati Libreak (zintzilik.net) bere burua aurkeztu zuenetik. Mugimendu baztertuei ahotsa eta indarra ematea zuten hasieratiko helburua. Tarte honetan irratian zein herrian gertatutakoak dokumental batean bildu dituzte orain, ahotsa gehiago zabaldu dadin.\nZintzilik irratiko estudioa eta lantaldea. Xabi Garate, Gema Mariezkurrena eta Ima Morillas Zintzilikeko kideek azaldu digutenez, feminismoak, okupazioak, sexu askapenak, komite antinuklearrek, gazte asanbladak, intsumisioak"¦ tokia dute irrati honetan.\nEz dira berdinak duela 30 urteko eta gaurko garaiak. Hamaika gertakari jazo dira ordutik: PPren gehiengo absolutua, krisi ekonomikoa eta baloreen krisia, ETAren borroka armatuaren amaiera, Bilduren legalizazioa edota ia 30 urteren ostean PSOE Errenteriako alkatetzatik at geratzea aipatu dituzte irratiko kideek, inflexio puntuan aurkitzen direla adierazteko. “Gure ikuspuntutik, garai baten amaieran eta beste baten hasieran gaude. Borrokatzeko moduak eta antolakuntza aldatzen ari dira eta baliteke orain sare sozialak izatea herri mugimenduen isla”.\nZintzilik ere aldaketa horietara ohitu eta moldatu behar izan da. Jendartea indibidualistagoa dela iritzita, kolektibo gisa lanean jarraitu nahi dutela adierazi dute Xabi Garate, Gema Mariezkurrena eta Ima Morillasek. Belaunaldi berriok ere, irratia komunikatzeko, elkartzeko eta harremanetarako gunea izatea nahi dute, euren tresna izatea, herri-botererako tresna. Hala, herritar oro animatu nahi dute hurbiltzera. Hain juxtu, autogestioan eta asanbladetan oinarritu da beti Zintziliken funtzionamendua, diru-laguntza eta propagandarik gabe, soldatarik gabe, modu herrikoian eta denon artean sortua, militantea. Finean, hasieratik “ahotsik gabekoei ahotsa ematea” izan dutelako eginkizun, mugimendu sozialen kontrainformazioa plazaratzea, alegia. Feminismoak, okupazioak, sexu askapenak, komite antinuklearrek, gazte asanbladak, intsumisioak… tokia dute irrati honetan. “Kolektiboek libreki hitz egin dezakete Zintziliken bitartez, zentsurarik gabe, askatasunez”, diote kideek. Urteek aurrera egin ahala, desberdintasun bat antzeman dute: lehen kolektiboak joaten ziren Zintzilik irratira eta orain Zintzilik da kolektiboengana joaten dena.\nInteres politiko eta ekonomikoak hedabide “neutralekin” janzten direla aipatu dute Garatek, Mariezkurrenak eta Morillasek. Horregatik beharrezkotzat dute hedabide propioak sortu eta bestelako mezuak eman ahal izatea: “Komunikazioa ezinbestekoa da, informazioa duenak boterea dauka”.\n27 urte ez dira ezer izenburua jarri diote atera berri duten dokumental autogestionatuari. Bizipenak, pasadizoak, iraultzak, borroka, ideologiak, atxiloketak, mugimenduak, elkarbizitza, herri baten historia… kontatzen dituzte bideoan. Irratia bizirik dagoela eta bizirik jarraituko duela transmititu nahi dutelako aukeratu dute izen hori: “Jendeak gure historia ezagutzea nahi dugu, baita bertatik pasa direnei omenalditxoa egitea ere”. Asmoa 25. urteurrenean ateratzea zen eta 27.era atzeratu zuten. Hala ere, 30 urteotan gertatu diren gauzekin borobildu dute azkenean. Hortik izenburuaren zergatia.\nNorbanako zein kolektibo ugarik lagundu dute dokumentala aurrera ateratzen, edizio lanetan, materiala gehitzen… Artxiboko argazkiak, audioak eta egindako hogei elkarrizketa zituzten esku artean, eta zailena bideoak lortzea izan da, baita sailkapena egitea ere. Hainbeste oroitzapenen artean zein kontatu aukeratzea ez da erraza: “Kideak atxilotu zituzten uneak, gurekin ez daudenen oroitzapenak, Ertzaintza agindu judizialik gabe egoitzara sartu eta dena miatu zutenean… Baina batez ere pasa ditugun une on guztiak ditugu gogoan, saioak egiten, txosnetan, herriko jaietan, solasean…”.\nIrratiko pasadizoez gain, 30 urteotan herriak bizi izan duen bilakabidea kontatzen du dokumentalak, “Zintzilik ez baita irrati bat soilik, hainbat mugimenduren isla eta borroka ere bada. Herri baten historia kontatu nahi izan dugu, irratiak berak hori egin duelako beti”.\nIazko abendutik, herriz herriko aurkezpenak egiten ari dira, gonbidatzen dituzten herrietan aritzeko prest. Hilaren 26an, esaterako, Groseko Kortxoenea gaztetxean ikusi ahal izango da eta 30ean berriz, Errenteriako gaztetxean. DVD formatuko 1.000 kopia argitaratzeko asmoa daukate, gehigarriz osatuak, hala nola Ynestrillasek 1998an herrira egin zuen bisita edo Ciudad sin ley dokumentala.


“Bakea da bidea”. Printzipio horretatik abiatuta, indarkeriaren osterako idatzitako liburu honek erakutsi nahi digu su-etena, garrantzitsua izan arren, ez dela dena. Are gehiago, engainagarria izan daiteke. Izan ere, “indarkeriaren osteko” aldi hori “(beste) indarkeria baten aurrekoa” izan daiteke, ez badugu ulertzen indarkeria zuzenaren azpitik egiturazko indarkeria bat dagoela (gatazka, bidegabekeria, kontraesana); indarkeria kulturala edo kulturaren indarkeria. Horrela bada, ikusten den indarkeriaren iturri izaten jarraituko du, bake-itunak sinatu arren.\nGaltung, Johan (1998). Red Gernika 6, Bakeaz eta Gernika Gogoratuz.


LES MADELEINES DE POULPE, KADAVRESKYREN ESKUTIK, ZIUDADELAN – PamplonaEsCultura\nAbuztuan berriz ere eginen da Harresietako Jaialdia, astelehenetik ostiralera, abuztuaren 2tik 19ra, Ziudadelan. Abuztuaren 9an, 20:00etatik aurrera, ‘’Les madeleines de Poulpe’ obraren txanda izanen da, Kadavresky konpainiaren eskutik. Sarrera librea, leku guztiak bete arte.\nLes Madelines de Poulpe diziplina anitzeko performancea da, kale-antzerkian eta zirku garaikidean inspiratzen dena. Bost artistek kabaretaren, burlesque ikuskizunaren eta zirku tradizionalaren kodeak erabiltzen dituzte, baina beti kutsu berria emanez eta horiek modu komikoagoan landuz. Kadavresky Frantziako konpainia bat da, 2012an bost zirku-artista gaztek sortua. Bere ikuskizunetan aireko akrobaziak, musika eta zirkua nahasten dira.


Dach shund itxura txikia eta oso luzea da, hanka motzak dituena, eta horrek “txakur saltxitxa” izena eman dio. Burua luzanga du, muturra puntazorrotza, begi bereiziak eta belarri handiak eta tolestuak ditu.\nKolore bakarrekoa, bi koloretakoa edo arlekina.\nIle motza: laburra, trinkoa eta distiratsua. Ile gogorra: ile luzeagoa belarri, bekainak eta muturra, mantu estu eta gogorra, azpilean. Ile luzea: Ilea luzea eta zetazoa da, pixka bat izurtua.\n10 eta 25 cm artean.\n4tik 7 kg arte.\nKontu handiz ibili behar da gehiegizko pisuarekin, bai ariketa faltagatik, bai janariagatik, bai bi gauzengatik. Gehiegizko pisuak hernia diskararen arazoak eragin ditzake atzeko laurdenetan, eta, ondorioz, txakur horiek proclipak dira.\nBaldintza horiek etxeko eta hiriko girora ongi egokitzen diren arren, eguneroko ariketa-dosi moderatua eman behar zaio, bizitza luze eta osasungarria ziurtatzeko.\nTxakur jostalaria, maitagarria, maitekorra, pailazo samarra eta aurpegi xarmagarriak ditu. Badaki oso ondo irabazten gizakien maitasuna, batez ere haurrena, haiekin asko aberasten baita.\nArgi eta pazientzia behar da hezteko. Bere heziketa ez da beste txakurren kasuan baino zailagoa izaten, nahiz eta “burukoa” fama izan.\n« Cocker spani ingelesa Dalmata »


Egiako pintxo solidarioaren eguna. - Donostia Mundu Artean\nEgiako pintxo solidarioaren eguna.\nLekua Martín Santos Plaza - Egia (Plaza Haundi)\nPintxo solidarioaren laugarren edizioa, Egian lanean ari diren Maria Reinako Misioak, Karitas eta TAU Fundazioa erakunde solidarioek antolatu dute. Erakunde hauek elkarlanean eta koordinaturik, hiritarrak solidaritatean sentsibilizatu nahian, lankidetzako proiektuak bultzatzen ari dira.\nEgiako Martin Santos (Plaza Haundi) plazan egingo den jardunaldi honetan hainbat ekintza egingo dira, hala nola "Kantukantoi" ipuin kontalariak, lankidetza jolasak, patata tortilla lehiaketa solidarioa edo bidezko merkataritzako produktuen salmenta. Jardunaldia girotzeko Lagunak txaranga eta Trintxerpeko kofradiaren batukada izango dira. Inguratzen den herritarrari, diru kopuru baten truke, pintxo bat eskainiko zaio eta bildutako dirua, Kolonbiako Villevicencio herrian garatzen ari den proiektu batentzat izango da.


Indarkeria matxista gertatu aurreko urratsen ikusezintasuna da Azaroaren 25eko kanpainaren ardatza - Área de prensa - Bizkaia.eus\nIndarkeria matxista gertatu aurreko urratsen ikusezintasuna da Azaroaren 25eko kanpainaren ardatza\n2020(e)ko azaroaren 18(a) 12:19\nEmakumeen Kontrako Indarkeriaren Aurkako Nazioarteko Egunerako aurtengo foru kanpainaren leloa ‘Ez ikusi ez dagoenik. Indarkeria matxista da’ da. Kanpaina komunikabide fisikoetan eta online, garraio publikoko espazio fisikoetan, Aldundiaren eta udalen bulegoetan, osasun-zentroetan, kiroldegietan, ikastetxeetan, elkarteetan eta dendetan zabaltzen ari da.\nLaespada: "Indarkeria gertatu aurreko jarrera eta urrats asko ikusezinak dira"\nIndarkeria matxistaren aurreko jarrera eta urrats askoren ikusezintasuna da Bizkaiko Foru Aldundiak azaroaren 25ean, Emakumeen Kontrako Indarkeriaren Aurkako Nazioarteko Egunean, abian jarri duen sentsibilizazio-kanpainaren ardatza.\nTeresa Laespadak, Enplegua, Gizarte Inklusioa eta Berdintasuna Sustatzeko foru diputatuak, prentsaurrekoan aurkeztu du ‘Ez ikusi ez dagoenik. Indarkeria matxista da’ leloa duen kanpaina hau.\nLaespada diputatuak azaldu duenez, egon daude aurretiazko jarrera eta urrats batzuk, ostean indarkeria matxista sortzen dutenak eta batzuetan ikusi nahi ez direnak , eta horrek begirada berria jartzea eskatzen du, jarrera eta urrats horiek detektatzeko eta geldiarazteko . Askotan ez dira ikusten edo ez dira ikusi nahi aldez aurretiko seinaleak , azpimarratu du.\nHalaber, gogorarazi du kanpaina honek indarkeria matxistaren biktimen arretarako programa guztiak osatzen dituela, Bizkaian oraindik gertatzen den Giza Eskubideen urraketarik handienetako bat.\nKanpainaren mezua aipatu den ‘Ez ikusi ez dagoenik. Indarkeria matxista da’ lelo horretatik abiatzen da eta une eta ingurune desberdinetara bideratutako lau mezuren bidez garatzen da:\nLau esaldiak hauek dira:\nHori da itxura! Probokatzeko egiten du…\n‘like’ ematen zien beste mutil batzuei…\nBeste gizon askorekin hitz egiten zuen…\nBeroaldi batean jo zuen, baina asko maite zuen…\nKanpainaren atal grafikoak begi bat irudikatzen duen irudi bat du, ikusi nahi denaren eta ikus daitekeenaren zentzuan.\nKanpaina modu tradizionalean hedatzen ari da komunikabideetan: egunkarietan, aldizkarietan, irratietan, telebistetan,… formatu fisikoan zein digitalean. Era berean, sare sozialetan ere badu presentzia.\nKanpoko komunikazioari dagokionez kanpaina Metro Bilbaoko hainbat espaziotan ikus daiteke (kartelak, Berastegitik Abandora sartzeko eskailerak, San Nikolas geltokira sartzeko panelak, baita PortaBariken ere). Aldi berean, ikusgai dago EuskoTrenen, Renferen aldiriko trenetan eta Bizkaibuseko hainbat autobusetan (32 unitate).\nKartelgintza fisiko hau dendetan ere egongo da CECOBI, BILBAODENDAK, BIZKAIDENDAK eta El Corte Inglésen lankidetzari esker. Guztira, 13.000 kartel inguru eta beste horrenbeste pegatina.\nEra berean, ikusgai egongo da Bizkaiko 71 kiroldegitan, gure udaletxe guztietan, 160 osasun-zentro eta ospitale baino gehiagotan, 250 ikastetxe baino gehiagotan, 500 bat elkarte eta erakundetan eta, jakina, Foru Aldundiaren bulego asko eta askotan.\nKirol profesionaleko hainbat kluben babesa ere jaso du kanpainak. Athletic Clubek, besteak beste, San Mames argituko du kanpainaren leloarekin hilaren 25ean. Saskibaloiaren arloan Bilbao Basket eta Lointek Gernika taldeek, eskubaloiko Zuazo taldeak eta saskibaloi egokituak ere ekintzak egingo dituzte partida batzuetan eta euren sare sozialetan argitaratuko dute\nGainera 400 maskara banatuko dira kanpainaren irudiarekin.\nBeste alde batetik, Indarkeria Matxistaren Bizkaiko Behatokiaren webgunea berritzen ari dira. Gure Lurralde Historikoan gertatzen diren emakumeen aurkako indarkeria-egoerei buruzko informazio- eta jarraipen-sistema kontsultatzeko aukera ematen duen gunea da.\nHemen indarkeria matxistari eta biktimei buruzko urte askotako zifrak eta bilakaerak kontsultatu ahal izango dira, eta baita biktimei arreta emateko baliabideei buruzko datuak ere. Aparteko erreminta da, eguneratuta dagoena biktimenganako arretaren errealitatea eta aukerak ezagutzeko.\nAzkenik, azaroaren 25 honekin lotutako antzerki emanaldi bat ere egingo da. ‘El último baile’, antzezlana da, Ramón Barea buru duen Pabellón 6 konpainiak taularatuta. 1960ko azaroaren 25ean Rafael Leónidas Trujillo dominikar presidentearen erregimenak Mirabal ahizpak hil zituela gogorarazten digu. Obra hainbat ikastetxetako batxilergoko ikasleek eta helduek ikusiko dute.\nAUDIOA Teresa Laespada. (mp3 782 KB)